
„Nu voinţa, ci imaginaţia ne pune în mişcare". 

EMILE COUE 

Gândind într-un anumit fel, aşa cum arată Couâ, umili 
poate să-şi păstreze sănătatea ameninţată, sau să o 
redobândească, complet mai întotdeauna, dar, fără 
excepţie să şi-o îmbunătăţească măcar; poate să-şi 
mărească considerabil spiritul de iniţiativă; poate să se 
vindece de obsesii primejdioase; poate să-şi dezvolte 
încrederea în sine; poate scăpa chiar de acel îngrozitor 
cancer al personalităţii, timiditatea; poate să dea puterii 
sale de muncă proporţii pe care nici nu Ic-a visat 
vreodată; din trist poate deveni vesel; din descurajat, plin 
de speranţe; din leneş, harnic; din mediocru, capabil; din 
nenorocit, fericit.şi din fată, băiat! 

"Nu voinţa, ci imaginaţia 
ne pune în mişcare" 

INTRODUCERE 

"Omul este ceea ce gândeşte" 
(Pascal, după psalmistul David) 

Gândind într-un anumit fel, aşa cum arată Coue, 
omul poate să-şi păstreze sănătatea ameninţată, sau să 
o redobîndească, complet întotdeauna, dar, fără 
excepţie să şi-o îmbunătăţească măcar; poate să-şi 
dezvolte considerabil spiritul de iniţiativă; poate să se 
vindece de obsesii primejdioase; poate să-şi dezvolte 
încrederea în sine; poate scăpa chiar de acel îngrozitor 
cancer al personalităţii, timiditatea; poate să dea puterii 
sale de muncă proporţii pe care nici nu le-a visat vreo¬ 
dată; din trist poate deveni vesel; din descurajat, plin de 
speranţe; din leneş, harnic; din mediocru, capabil; din 
nenorocit, fericit ...şi din fată, băiat! întrerupe desi-gur, 
cu cochetăria scepticismului, raţionalistul atotştiutor; 
adăugând încă, în ironie; şi toate aceste minuni le poate 
face omul, numai repetând seara şi dimineaţa: "din zi în 
zi sunt tot mai bine din toate punctele de vedere”. 
Adevărat descântec!... Farmece!... 

Şi cu toate acestea, lucrul este chiar aşa, cu o sin¬ 
gură, mică, dar esenţială condiţie: Gândul cu care spui 
formula, credinţa ce pui în ea, să fie de natură a provo¬ 
ca sugestiile urmărite. Atât: ba mai este încă ceva: for- 

mula deşi generală, deşi prezentată de Coue ca sufi¬ 
cientă în toate cazurile, în orice fel de rău fizic sau 
moral, totuşi trebuie ajutată de sugestiile speciale, în 
împrejurări mai grele, sau când este necesară o anu¬ 
mită vindecare rapidă şi chiar cu preţul neglijării stării 
ge-nerale. Dealtfel Coue însuşi a practicat sugestia spe¬ 
cializată, paralel cu aceea a formulei generale. 

Aceia care au copilăreasca şi prosteasca pretenţie 
de-a nu admite decât numai ceea ce cade sub mo¬ 
destele noastre simţuri şi intră în îngusta inteligenţă 
omenească, formează, împreună cu idioţii, categoria pe 
care Coue şi după el Baudouinl (1 C. Boudouin, 
Profesor la Universitatea şi la Institutul Rousseau din 
Geneva "Psychologie de la Suggestion") o declară cu 
totul incapabilă de a putea vedea binefacerile autosug¬ 
estiei conştiente. într-adevăr, aceşti autori spun că nu 
poate fi şi nu-i nici o deosebire între acela care nu poate 
înţelege frazele ce le aude şî acela care nu consimte să 
le înţeleagă. 

Coue, înţelegând primejdia raţionalismului într-un 
domeniu atât de nebulos încă, cum este ştiinţa sufletu¬ 
lui, nu dă nici un fel de explicaţii şi declară că nici n-ar 
putea da; de la început însă, loveşte cu fapte precise şi 
elocvente. Indiferent de calitatea bolnavului ce-i stătea 
în faţă, om simplu, cultivat, sau civilizat, înainte de orice 
convorbire, sub numele de experienţă premergătoare 
tratamentului, îl făcea să facă... o minune. Să cadă din 
picioare fără voie, să nu poată să-şi descleşteze 
degetele, să nu poată ridica de pe masă un creion, sau 
propria lui mână, în dispreţul celui mai tare efort de 
voinţă. Astfel, acela care a vrut să ridice creionul şi n-a 

putut, numai fiindcă în prealabil şi-a pus (sau i s-a pus) 
în minte ideea că acel creion cântăreşte o sută de kg, 
este un om convins că avem în noi o putere superioară 
voinţei şi înţelegerii noastre, şi că ea ne conduce. 

Acest pas făcut, omul cu adevărat înţelept, devine 
modest şi primeşte cu bunăvoinţă explicaţiile şî sfaturile 
ce i se dau. Ba încă şi acela cu care experienţa n-a 
reuşit, dar a văzut sau citeşte, că a reuşit cu alţii, cade 
pe gânduri şi admite că nu strică să creadă şi unele 
lucruri pe care nu le pricepe. însă omul înţelept, acela 
care nu consimte să înţeleagă ceea ce contrazice filo¬ 
zofia ce şi-a permis să-şi facă asupra vieţii, va găsi 
fenomenului o explicaţie idioată, pentru a-l reduce dacă 
nu chiar la o simplă scamatorie, dar la ceva fără impor¬ 
tanţă, fiindcă ceea ce se clădeşte pe el este mai puţin 
palpabil decât experienţa însăşi. 

Omul cuminte îşi zice aşa: dacă în urma sugestiei 
(pe care ţi-o faci singur, sau ţi-o face un altul, fie şi prin 
hipnotizare este tot una) că un creion cântăreşte o sută 
de kg, întreaga ta fiinţă, fizică şi psihică, se comportă 
faţă de creion ca şi cum într-adevăr ar avea 100 de kg, 
de ce să nu admit că orice altă sugestie, poate schimba 
tot atât de radical - şi de ce nu şi mai mult încă? - 
funcţionarea organelor şi atitudinea sistemului nervos ? 
De ce să nu admit că ideea ca sunt (adică sugestia), 
bolnav de ficat, va face muşchii, venele, arterele şi 
nervii din regiunea acelui organ, să funcţioneze ca la 
omul bolnav? De ce să nu admit că ideea, ideea sin¬ 
ceră, credinţa (adică sugestia) că ficatul meu bolnav 
funcţionează în fiecare zi tot mai bine, poate determina 
o reală mai bună funcţionare a acestui organ ? Am văzut 

doar că sub influenţa unei idei, muşchii unui atlet nu pot 
ridica un creion, cu tot efortul sărmanului voinic. 

Şi gândul celui impresionat de "experienţele pre¬ 
mergătoare" se duce la alte minuni văzute sau auzite. 
La descântece şi farmece cu efecte precise. La 
faimoasele experienţe ştiinţifice ca aceea a profesorilor 
Rapin şi Bonjour, făcută într-o clinică şi în prezenţa stu¬ 
denţilor (o femeie este sugestionată să nască la dată 
fixă şi fără dureri). 

Un fakir (om ca toţi oamenii, se aşează cu capul pe 
un scaun şi cu picioarele pe un altul. I se pune pe pân¬ 
tece o scândură, pe care se urcă şi stă în echilibru un 
călăreţ cu cal cu tot. O bară de fier s-ar îndoi, dar omul 
acesta nu se îndoaie. Ori, rezistenţa fizică a oaselor, li¬ 
gamentelor şi tendoanelor, experimentată în laborator, 
se dovedeşte inferioară greutăţii pe care totuşi o suportă 
fakirul. Explicaţia nu-i decât una, sau măcar această 
întrebare se impune: Nu cumva este în om o putere 
superioară materiei, căreia îi comandă, o transformă şi 
care scapă controlului ei ? şi atunci de ce să nu admitem 
că aceeaşi putere, poate, în anumite condiţii să redea 
elasticitatea unor muşchi de 30 de ani paralizaţi. 

Sau: unii reuşesc, prin autosugestie sau hetero- 
sugestie, să aibă, instantaneu, în oricare parte a corpu¬ 
lui, la alegere, o hemoragie. Atunci, trebuie admis, că 
aceeaşi putere misterioasă sub influenţa altei sugestii 
poate să provoace o acumulare de sânge, în orice 
organ, pentru vindecarea sau îmbolnăvirea lui). 


AUTOSUGESTIA 

... Şi gândul celui impresionat de "experienţele 
premergătoare", dacă este un credincios, şi se mai duce 
şi la cuvântul lui Dumnezeu, că prin credinţă te vei mân¬ 
tui, că prin credinţă se mută din loc munţii... 

Unii nu îndrăznesc să cedeze evidenţei că în om 
este o misterioasă putere superioară materiei şi cu 
aparenţe de atotputernicie, pe care totuşi ar putea-o 
stăpâni, de teamă să nu se facă vinovaţi de profanarea 
încercată de Titani. însă, cu mai multă îndrăzneală de 
gândire, aceste spirite de adâncă religiozitate, ar ajunge 
să admită că Dumnezeu n-a putut să se dea pe sine 
însuşi omului drept ideal, pentru ca apoi să stea în calea 
perfectării lui. 

Oricât de sus s-ar înălţa mintea şi puterile omului, 
Dumnezeul relgiei sale rămâne şi mai sus şi tot în afară. 

Ştiinţa sufletului oricât de departe ar merge, nu s- 
ar putea opune nici unei religii, fiindcă orice ar face, n- 
ar putea să se ocupe decât de "cauzele secundare", ca 
toate încercările; oricare ştiinţă, vrând-nevrând, lasă 
fiecăruia posibilitatea să-şi explice cum crede şi "cauza 
primordială" şi "viaţa în sine". 

Dar oare Isus n-a îngăduit, n-a poruncit chiar toate 
îndrăznelile spiritului, când a spus:"Sufletul este viaţa, 
nu materia?" ( Sf. loari, cap. VI, V, 61). 

Evident, nu aici ar putea fi dezbătută această mare 
problemă şi de aceea vom atrage numai atenţia, pentru 
liniştirea unora, că preoţi distinşi nu văd că minunile 
sugestiei ar putea atinge Biblia sau Evanghelia. 

Acum un veac încă (sugestia este doar de mult 
cunoscută, ca şi aurul în apa mării, dar tot atât de puţin 
folosită. Coue n-a făcut decât să inventeze mijlocul de- 

a capta toată bogăţia, transformând-o în... lingouri 
preţioase), la Pere Gratry a spus: Vrei să dilaţi timpul ? 
Fă-ţi somnul să lucreze... preparându-i seara materialul 
necesar... Spiritul printr-un fel de fermentaţie ascunsă, 
face să se dezvolte germenul pus în el... ( Les Sources,. 
cap. III.) 

Biserica anglicană, a adoptat însuşi coueismul, din 
momentul în care Rev. Canon E. O. Barnes, l-a 
propovăduit în chiar catedrala Londrei. 

* 


Poate nimic nu-i mai greu de înţeles şi mai ales de 
primit, decât ideea sau fapta simplă, care însă contra¬ 
zice prea direct şi prea energic idei şi fapte în prealabil 
admise ca definitive. Are un adânc înţeles snoava cu 
Grecul care nu văzuse decât mori de apă şi căruia după 
ce i se arătă şi i se explică o moară de vânt, spune: 
"Pricep eu că este o moară de vânt, dar nu văd pe unde 
vine apa la dânsa". 

Ce poate să izbească mai mult "bunul simţ" spun 
unii cu surprindere, decât ideea că dacă te doare ceva 
şi te gândeşti că nu te doare, îţi trece ?... şi ceea ce este 
şi mai supărător, este că, Coue nu are de loc milă, 
operează fără anestezie. Anestezia ar fi un volum de o 
mie de pagini îmbâcsit, savant şi întortochiat, fiindcă 
citind omul o lună, !ovindu-se de contradicţii şi pri¬ 
cepând numai pe jumătate, capitulează mai onorabil. 
Vanitatea îi este satisfăcută căci doar ideile lui cele 
vechi n-au putut să i le scoată autorul decât cu 5 kg de 
hîrtie şi cerneală, şi apoi o carte mare trebuie să conţină 

şi destule lacune, pentru ca cititorul să aibă satisfacţia, 
pe ici pe colo, că are şi el dreptate. 

O pildă elocventă este Freud. şi el a venit cu o 
genială descoperire în psihologie, dar ştiind să o înnece 
într-un noian de volume, a fost acuzat de toate, numai 
de copilărie nu. Căci, "copilării", "fleacuri", "jocuri de 
societate", sunt epitetele cele mai cu succes prin care 
se atacă coueismul. Ce păcat că Coue n-a scris un 
volum savant (ar fi fost uşor de făcut), despre utilitatea 
în autosugestie a şnurului cu noduri, pe care-l reco¬ 
mandă fără nici o lămurire? Coue s-a înşelat socotind 
că tot omul care vede minunea nu se poate să nu 
creadă: pe când pare a fi mai adevărat, că acela care nu 
crede în prealabil, nu vede nici chiar ceea ce-i sare în 
ochi. 


* 


i 


Coue s-a născut la 26 februarie 1857 în Troyes, 
într-o veche familie nobilă ruinată, Coue de la Touche; şi 
a murit la Nancy, fa 2 iulie 1926. Chimist prin studii şi 
aplicaţie intelectuală, farmacist de meserie câtva timp, 
şi nicidecum autodidact în ale psihologiei şi medicinei, a 
descoperit noi şi fundamentale legi psihologice. Astfel, 
acelora care susţin că geniul nu este decât muncă 
îndelungată şi răbdătoare, li se poate da, în Coue, pildă 
că, cel puţin câteodată, geniul este numai scânteie... 
genială. 

Dar fiindcă şi scânteia trebuie să aibă o legătură 
cu ceva existent deja, putem spune că experienţele 
marelui Liebault au aprins scânteia în spiritul lui Coue. 

Când mii de oameni de pretutindeni au început să 
se perinde prin casa şi grădiniţa lui Coue şi să ducă în 
lume vestea mare a vindecării miraculoase şi faima 
® bunului apostol care nu primea un ban de la nimeni, nici 
spiritul de rutină, nici invidia, nici prostia n-au mai avut 
curaj să dispreţuiască "metoda". 

în toţi aceşti vreo douăzeci de ani în care Coue a 
practicat cu "metoda trebuie" definitiv fixată, din zecile 
de mii de persoane ce l-au ascultat, n-a ieşit adversarul 
care să-i poată zdruncina opera. Desigur, au plecat de 
la el unii nevindecaţi sau neconvinşi, dar mii şi mii i-au 
înţeles "metoda" sau măcar au beneficiat de ea. 

Să ia aminte la aceste fapte, aceia care citind 
cartea ar fi ispitiţi, la unele pagini, să surâda, spunînd 
neânţeleapta vorbă "nu se poate". 

Se poate!... şi se poate, pentru că în vreme ce 
mulţimea era cucerită, savanţi, unii cu reputaţie mondi¬ 
ală, consacrau valoarea ştiinţifică a coueismuiui. 

Ch. Baudouin, profesor la Universitatea şi la 
Institutul J. J. Rousseau din Geneva este acela care a 
făcut legătura între empirismul lui Coue şi ştiinţă. Prin 
lucrări importante, Baudouin încadrează coueismul în 
datele ştiinţifice pozitive, construind admirabile teorii 
pentru "metoda" lui Coue. Studiile lui Baudouin au fost 
apreciate de profesorul de la facultatea din Kehl, F. 
Weinhandl, şi stau la baza lucrărilor medicilor 
Lestchinski şi Lorie din Elveţia, F. Pierce (Anglia), 
Brooks (America). 

Mai putem afirma că celebrul profesor şi clinician 
de la Berlin, Lazarus, aprobă şi utilizează coueismuiui. 
Deasemenea medicii Fauvel, Laenar, Proust, Viriot. 

Profesorul Klempner bine cunoscut clinician - scrie 
dr. F. Klein din Stuttgart în revista Psyh - a spus într-o 
reuniune a Societăţii de medicină din Berlin, că Coue 
este o personalitate care merită cea mai înaltă consi¬ 
deraţie. 

Cu ocazia morţii lui Coue, presa din lumea 
întreagă i-a celebrat meritele. De pildă TEclair” din 
Nancy sub iscălitura d-rului Remy, în numele Institutului 
Coue din Paris spune: "Istoria va scrie că Coue înte¬ 
meind psihismul experimental a dat moralei şi fiziologiei © 
ceea ce Napoleon numea temelia de granit”. 

* 


Coueismul provoacă, în rezumat, această între¬ 
bare: Cum se poate ca gândind - cu convingere, cu 
excluderea oricărui alt gând, fără efort, dar în fine numai 
gândind - să influenţăm, să ne modificăm funcţiunea 
organelor şi apoi însăşi starea lor? 

S-au scris volume - (de cercetat mai ales prof. 
Baudouin) - pentru încadrarea coueismuiui în ştiinţa ofi¬ 
cială. Vom încerca, nu un rezumat al teoriilor ce s-au 
alcătuit, ci o lămurire a datelor problemei. 

De la început trebuie să renunţăm la concepţiile 
materialismului clasic. Lucru destul de greu pentru ge¬ 
neraţiile crescute la umbra pozitivismului. Cei mulţi, 
care, ca mine, au început să gândească într-o atmos¬ 
feră dominată de Comte şi Buchner şi s-au lăsat seduşi 
de comparaţia cu sufletul ceasornicului, ajung cu greu la 
animism, deşi sunt nevoiţi să recunoască adevărurile 
coueismuiui. Căci, să nu ne speriem de cuvinte: noua 

psihologie duce drept la animism, sau măcar la un 
neoanimism conciliant. 

Secolul trecut, orbit de luminile pozitivismului, a 
făcut abstracţie totală de tot ce s-a gândit şi s-a încercat 
® sub numele de animism, ca şi de ocultism sau alchimie, 
ca de tot ce nu putea fi matematic pipăit. Fără ecou 
rămâneau argumentele celor care se îndoiau, ca şi afir¬ 
maţia lui Bertheiot, că noile teorii asupra naturii materiei 
sunt profundele vederi ale primilor alchimişti. Fără ecou 
aparent, căci orice idee modifică filozofia omenirii, 
măcar atât cât fiecare miligrad de căldură mai mult mo¬ 
difică presiunea aburului din cazan; dar nimic nu se 
vede, până când nu izbucneşte mişcarea sau explozia, 
$ sau până când ideea nu s-a transformat în credinţă, şi 
atunci răstoarnă idolii la care s-a închinat până ieri. 
Mintea - spunea Luther - este ca un om beat călare: îl 
îndrepţi într-o parte, cade în cealaltă. 

O putere deasupra materiei, căreia să-i schimbe 
legile până acum arată coueismul, adică ceva care 
pare-a fi de altă origine decât materia, adică sufletul, să 
amintim că este ceva a cărui existenţă este admisă de 
un gânditor din cei mai cu multă autoritate astăzi, de 
Bergson. într-un interviu (citez din memorie) marele filo¬ 
zof spunea: Sufletul depinde de creier ca o haină de 
cuierul ce-o ţine. De unde nu rezultă că haina căzînd din 
cuiul putrezit, n-ar mai exista nici ea. 

Prin urmare, de la mecanismul de ceasornic 
9 ajungem la scânteia divină, care se adaugă trupului şi 
face cu el... minuni. Dar, poate, numai de la o exagerare 
la alta. 

Noua psihologie va avea la bază o răsturnare de 

valori: în locul inteligenţei, intuiţia; în locul voinţei, ima-' 
ginaţia; în locul conştiinţei, inconştientul. 

N-am putea arăta mai bine care sunt proporţiile ce 
se preconizează, decât pornind de la comparaţia lui 
Renan ca inteligenţa nu-i decât o spumă la suprafaţa 
instinctelor şi amplificând-o după cum urmează: Sufletul 
este o fiertură veche, de când este viaţa pe pământ, la 
a cărei suprafaţă, târziu de tot, aproape de apariţia omu¬ 
lui, a ieşit puţină spumă. Valoarea acestei spume este 
mi-nimă, ca şi a aceleia ce se ridică într-un vas în care 
fierbe dulceaţă de zmeură; este de un alb murdar, are 
un gust acru şi conţine toţi viermii fructului; totuşi nu i se 
pot nega câteva calităţi nutritive. 

Pe aceste baze, când se vor trage cele mai înde¬ 
părtate concluzii, noua psihologie va clădi o lume nouă 
şi mai buna, iar numele Bergson şi Coue vor fi acelea 
ale unor binecuvântaţi precursori. 

Coueismul dovedeşte superioritatea inconştientu¬ 
lui asupra conştiinţei; captează tezaurul de puteri nebă¬ 
nuite al inconştientului, utilizîndu-l în chip conştient; şi 
reduce inteligenţa la o funcţie oarecum mecanică de 
aparat care să declanşeze uriaşele forţe inconştiente. 

Dar ce este inconştientul ? 

Un profesor de electricitate de la Paris, celebru 
fizician, la o deschidere de cursuri spunea: Ar fi natural 
să începem prin a ne întreba ce este electricitatea. Vă 
voi răspunde că habar n-am! şi chiar dacă bănuiesc 
ceva, nu prea ar fi de folos să pierdem vremea căutând 
adevărul acesta. Să-i studiem mai bine însuşirile, mani¬ 
festările, transformările. 

Evident, unor prea complicate cercetări asupra 

inconştientului, li s-ar putea aplica ironia lui Anatole 
France la adresa teologiei al cărei obiect, spunea el, 
este de-a studia incognoscibilul cu o minuţioasă exacti¬ 
tate. 

Reluând vechea comparaţie că sufletul ar fi ca un 
apartament cu două camere, una Conştientul şi alta 
Inconştientul, vom spune că noua psihologie stabileşte 
între ele un mijloc conştient de comunicare, cu urmă¬ 
toarele binefăcătoare ţeluri: a) captarea imenselor puteri 
ale Inconştientului, pentru a fi conştient utilizate, adică 
stăpânirea şi conducerea imaginaţiei ceea ce se face 
prin autosugestia noii şcoli de la Nancy (Coueismul) şi 
b) Extirparea din Inconştient a ceea ce este acolo mor¬ 
bid, otrăvitor pentru viaţa psihică şi fizică a omului, ceea 
ce se face prin psihanaliză (Freudismul). 

Inconştientul, prin marele simpatic şi prin nervii 
motorii, reglează viaţa instinctivă a corpului. Aceasta 
este definitiv admis. O simplă reprezentare - recunoştea 
chiar Charcot - poate să fie cauza unei boli fizice. Iar 
Bernheim: sugestia lucrează asupra organului prin inter¬ 
mediul funcţiei lui. 

Inconştientul lăsat în pace îşi îndeplineşte orbeşte 
funcţiunea lui de reglator al vieţii vegetative şi atâta tot. 
Conştiinţa are rolul de a-i da şi dânsa directive; dar per¬ 
sonaj pretenţios şi mai totdeauna copil rău şi needucat, 
adeseori i le dă haotic. Inconştientul, primind indicaţiile 
Conştiinţei le execută cu precizie dar, evident, fără nici 
un fel de discernământ. El este ca o sferă pe o tavă, 
care simte cea mai uşoară înclinaţie dată tăvii şi odată 
direcţia luată, alunecă până se izbeşte de bordura ei. 
Dar cu orbească supunere se întoarce din drum când 

dăm tăvii altă înclinaţie, fie deasemenea abia percepti¬ 
bilă... şi de aceea nu pot fi oameni de acţiune aceia cu 
spirite prea analitice. 

Aceia care judecă, ezită, doresc, speră în toate 
felurile posibile asupra aceluiaşi lucru, dau 
Inconştientului lor, aproape deodată - exact deodată nu 
se poate, o lege psihologică se opune - zeci de ordine 
contradictorii, pe care acesta nu le poate executa, fiind¬ 
că i se dau fără rost. Nu le poate executa, dar absolut 
pe toate le înre-gistrează în vederea imperativului unei 
alte legi care spune că orice imagine tinde să se real¬ 
izeze. Le înre-gistrează şi spre a lor înfăptuire îndreap¬ 
tă, din umbră şi fără ca noi să ne dăm seama, toată 
activitatea noastră, punînd în serviciul acestui ţel, chiar 
funcţiile noastre vegetative. Astfel se realizează la 
întâmplare câte un ordin, nici cel mai potrivit, nici cel mai 
dorit. Mica sferă pe o tavă tremurânidin toate părţile, 
sfârşeşte totuşi prin a atinge o margine, dar la întâm¬ 
plare. Aşa se explică anarhia unor vieţi ce ar fi putut fi 
frumoase şi fecunde. 


* 

Sugestia este o idee care se transformă în act 
(Bernheim)l (1 "Idee" este întrebuinţat aici într-un înţe¬ 
les mult mai larg decât al vorbirii curente, însemnînd 
"imaginea" psihologică. Iar imagine, imaginaţie, în lim¬ 
baj psihic este de asemenea altceva decât filozofie, 
fiindcă înseamnă: Tot ce este conştiinţă, adică tot ce 
ima-ginăm (idee, noţiune, imaginea vorbirii curente) şi - 
după cum s-a mai spus - tot ce se confundă cu memo¬ 
ria. 

Este de reţinut că în toate paginile ce urmează 
vom întrebuinţa cuvintele imagine şi imaginaţie numai în 
acest înţeles psihologic, adică câteodată în loc de "idee- 
trebuie" şi nici odată în înţelesul vag de "imaginaţie" ca 
în vorbirea curentă.) Sau şi mai bine: "Realizarea sub- 
conştientă a unei idei" (Baudouin). Acest autor adaugă: 
sugestia astfel înţeleasă, este o formă definitivă a acti¬ 
vităţii psihologice şi care astfel ia loc alături de formele 
clasice: instinct, obicei, voinţă. Sugestia este faţă de 
voinţă, ceea ce complexul este faţă de sentiment şi intu- 
iţia de inteligenţă. 

Sugestia este de mai multe feluri: 

Sugestia spontană, care se produce de ia sine şi 
de obicei când este mai puţin dorită. De pildă: Cunosc 
pe cineva care poate susţine în franţuzeşte şi fără 
greşeală, orice fel de discuţii; când însă ar fi în faţa 
uneia din acele persoane ridicole, din înalta noastră 
societate pentru care o geşală de limba franceză 
declasează, atunci la fiecare frază face greşeli ele¬ 
mentare, pierzînd chiar accentul limbii, pe care dealtfel 
îl are foarte corect. 

Sugestia provocată de cineva, cu prestigiu firesc 
sau ocazionat; sau de către medic prin hipnoză. 

Sugestia conştientă adică Autosugestia. 
x*v Orice sugestie se reduce la Autosugestie. 

Numai o imagine acceptată declanşează mecanis¬ 
mul de realizare. Acceptarea poate fi instantanee ca în 
sugestia spontană, poate fi impusă de un altul prin 
convingere sau fascinare, sau prin dezagregarea cen¬ 
trului 0 de poligon (somn hipnotic); mai poate fi conş¬ 
tientă, adică autosugestia propriu-zisă şi de care ne 

Autosugestia se produce prin jocul următoarelor 
legi psihologice: 

1. Orice imagine tinde să se realizeze. Cel mai 
mic gând nu se pierde, el iasă o urmă în Inconştient, 
care va lupta, cu inerţia, până la moartea individului 
(poate şi după...), ca să-l înfăptuiască, înfrângând rezis¬ 
tenţa gândurilor contrarii ce şi ele tind la realizare, şi 
după cum nici un om nu scapă imaculat din lupta vieţii, 
tot aşa, nimic imaginat nu se realizează nealterat de 
lupta cu celelalte gânduri. Câteodată nu se realizează 
decât cu totul transformat, sau realizarea constă numai 
în transformarea ce a provocat în felul realizării celor¬ 
lalte idei. (Teoria sublimării, a refulării, etc.) 

Dacă am înţeles bine spiritul acestei legi, atunci ea 
nu este exact formulată. Cuvântul "tinde", nu implică 
rapid realizare, căci ceea ce numai tinde, poate şi nici 
să ajungă. Iar pe de altă parte, lipseşte ideea de trans¬ 
formare. De aceea aş prefera: orice imagine tinde să se 
realizeze integral; şi oricât de puţin sau măcar transfor¬ 
mată, tot se realizează. Ca formulă este poate prea 
lung, dar să fim cel puţin lămuriţi că numai aşa trebuie 
înţeleasă legea. 

2. Se realizează imaginea care predomină în 
spirit. Această lege este consecinţa celei precedente şi 
se explică mai bine în lumina teoriei monodeismului lui 
Ch. Riechet. 

3. Convingerea determină sugestia numai prin 
aceea că neutralizează sugestiile contrarii. 

Sugestia prin convingere este sistemul celebrului 

dr. Dubois, care tratează pe această cale neurastenia, şi 
cu mult succes. Din nenorocire sistemul este precar şi 
periculos: Când bolnavul nu poate fi convins, boala sa 
va fi considerabil agravată; şi apoi, nici nu sunt prea 
mulţi aceia cu care se poate comunica. 

Şcoala noua de la Nancy însă, a găsit şi per¬ 
fecţionat următoarele căi pentru neutralizat sugestiile 
contrarii. 

O imagine poate fi făcută predominantă în spirit 

prin: 

a) Concentrarea atenţiei asupra ei. însă concen¬ 
trare fără efort, ceea ce se realizează printr-o fascinare 
artificial provocată: Izolare, destindere trupească, afir¬ 
mare cu monotonie a ideii date, destinderea spiritului 
într-un fel de apatie mentală, şnurul cu noduri (vezi 
Coue pentru procedee şi Baudouin pentru explicaţii şti¬ 
inţifice). 

b) Emoţia care ar însoţi imaginea. Dorinţa, frica, 
speranţa fac cu uşurinţă sa predomine o imagine, când 
nu fac să predomine imaginea nereuşitei imaginii dorite, 
temute sau nădăjduite. 

c) Obişnuinţa, adică prin exerciţiu repetat şi exe¬ 
cutat mereu tot mai puţin conştient. 

d) Imitaţia. Legile lui Tarde văzute în lumina noii 
psihologii, capătă o surprinzătoare amploare pe care 
vom încerca s-o analizăm într-un studiu special. 

e) Repetarea. S-ar putea spune că repetarea sin¬ 
gură poate să aducă predominarea ideii propuse, fiind¬ 
că, cu încetul, o face să intre în spirit pe cale oarecum 
mecanică şi ea îi creează acolo celelalte condiţii nece¬ 
sare. 

Această lege este una din virtuţile prin care 
operează formula lui Coue ("în fiecare zi sunt tot mai 
bine şi din toate punctele de vedere"). Prin care a ope¬ 
rat la Roma formula lui Caton ("Ceterum censeo 
Charthaginem esse deledam"). Este recomandată în 
cărţile sfinte ale vechii Indii. în Japonia filozoful cunos¬ 
cut în ştiinţă, Tu-Se-Ka-Ri, supranumit "marele preot al 
imaginaţiei", a recomandat o formulă analogă: "astăzi 
toate îmi merg mai bine". Prin repetare triumfă calom¬ 
nia, prin repetare se consacră gloriile, prin repetare se 
falsifică istoria, prin repetare se conduc popoarele. 

Dar a face să predomine o imagine, înseamnă a 
conduce imaginaţia cu inteligenţă. A conduce o putere 
formidabilă cu o alta foarte bicisnică. Lucrul se poate 
totuşi, după cum prin "trucuri" de, jiu-jitzu un copil poate 
doborâ un atlet. Descoperirea acestor trucuri şi sistem¬ 
atizarea lor este marele merit a lui Coue, după cum 
încadrarea lor în ştiinţă va fi al psihologiei secolului 
acestuia. 

4. Legea rezultatului opus efortului, sau cum o 

numeşte Baudouin, a efortului convertit. Această lege 
este principala, geniala descoperire a lui Coue. Este 
temelia coueismului şi prin înţelegerea şi aplicarea ei 
până în cele mai îndepărtate consecinţe, se va reface 
atitudinea omului în lupta vieţii, adică se va schimba 
aspectul lumii. 

Coue formulase astfel legea: când voinţa şi cu 
imaginaţia sunt în conflict, imaginaţia învinge întotdeau¬ 
na, fără excepţie, puterea ei fiind în proporţie directă cu 
pătratul voinţei; iar când sunt de acord, puterile lor nu se 
adună, ci se multiplică una prin alta. 

Prezentând legea cu atâta rigiditate matematică 
Coue a înlesnit critica, cu toate că a avut grijă să spună 
singur, că formua nu-i decât un mod de vorbi mai plas¬ 
tic şi nicidecum o adevărată precizie matematică. Totuşi 
rămâne în mintea cititorului impresia de inexactitate şi 
mai ales din pricina cuvântului imaginaţie, care este 
amfibologie. Desigur nu-i vorba de conflictul dintre 
voinţă şi divagările spiritului, vagi închipuiri, fantezii...; ci 
de imaginea psihologică, de ideea izolată, de 
reprezentarea precisă şi dominantă ce ne-am face-o, în 
sens contrar, despre exact acelaşi lucru pe care-l voim. 

în clasicul exemplu cu ciclistul începător, acesta îşi 
imaginează neputiinţa evitării bolovanului pe care 
doreşte să-l evite. Numai astfel de conflicte, bine limi¬ 
tate, ca două lucruri ce se suprapun perfect, are în 
vedere legea lui Coue. 

Să observăm însă că "imaginaţia" în acest înţeles, 
s-ar putea exprima mai clar în româneşte, printr-un alt 
cuvânt vag, prin "credinţă". Ciclistul "crede" că nu va 
putea evita bolovanul pe care doreşte să-l evite. Aşa 
fiind, aforismul pe care Coue l-a pus în fruntea cărţii lui, 
mi se pare că trebuie înţeles astfel: "Nu voinţa, ci cred¬ 
inţa ne pune în mişcare". Ca formulare, este mult mai 
puţin ştiinţific, dar desigur mult mai lămurit. 

Sunt incalculabile urmările legii lui Coue. Voinţa! 
Nobila, voinţă este detronată ! Nu este decât o jucărie în 
puterea imaginaţiei. Câte se vor explica de acum şi câte 
se vor îndrepta! Ceea ce cunoaştem sub numele de 
oameni de mare voinţă, nu sunt în realitate decât 
oameni de mare încredere în ei înşişi. Ceece vor, ei 
înfăptuiesc nu pentru că doresc, ci pentru că şi numai 

dacă, îşi imaginează în acelaşi timp că pot, că lucrul e 
realizabil uşor pentru ei; şi atunci reuşesc chiar dacă 
doresc cu indolenţă, sau nu sunt capabili decât de efor¬ 
turi mediocre de voinţă. Inconştientul înfăptuieşte, pe 
căi numai de el cunoscute, iar cu opera lui se 
împăunează voinţa. Aşa fiind, voinţă eroică, napoleoni¬ 
ană, se poate găsi şi la oamenii care n-au reuşit mai 
nimic în viaţa lor; dar acel puţin pe care l-au înfăptuit 
este o minune, dacă ţinem seamă că au fost chinuiţi de 
o imaginaţie difuză, de neâncredere în ei, de pesimism, 
de scepticism, sau de frică etc. 

De ce imaginaţia înfrânge voinţa, Coue nu ne 
explică; dar face mai mult, ne dovedeşte prin "expe¬ 
rienţele premergătoare". Baudouin face o luminoasă 
comparaţie cu o conductă de gaz, care ar alimenta două 
becuri, unul închis şi altul aprins. Oricât de mult gaz va 
împinge în conductă, nu se va reuşi aprinderea becului 
închis, ci din contră, se va mări flacăra celui aprins. Tot 
aşa, eforturile de a stăpâni "râsul nebun" nu fac decât 
să mărească râsul. 

"Râsul nebun" este un elocvent şi ironic răspuns 
dat acelora care n-au vrut să accepte legea lui Coue. 
Probabil că nici Napoleon nu şi l-a putut stăpâni... 

Explorând calea deschisă de Coue, nouă ni se 
pare că "rezultatul opus efortului" este consecinţa slăbi¬ 
ciunii, grosolăniei aparatului numit inteligenţă. 

Este stabilit că inconştientul este mai abil decât J 
conştiinţa. Chiar dacă geniul n-ar fi decât muncă conş-1 
tientă acumulată, nu-i mai puţin adevărat că, cuvântul 
decisiv răsare în spirit deodată, îndite, din Inconştient. în 
domeniul fizic lucrul este evident la fiecare gest: miş- 

carea reflexă este mai precisă decât cea gândită. 

Dar omul - în prostia lui - mândru de inteligenţa lui, 
ambiţionîndu-se să-şi conducă conştient viaţa până în 
cele mai mici amănunte, ignorând puterile 
Inconştientului şi neputând să se laude cu ele, fiindcă 
nu-şi poate atribui nici un merit pentru abilitatea lor şi 
mai ales având o explicabilă neâncredere în ceva atât 
de nebulos şi de insesizabil cum este Inconştientul, este 
firesc ca vrând cu tot dinadinsul ceva de care i-ar atâr¬ 
na fericirea sau viaţa, să-şi încordeze arma pe care o 
poate manevra mai sigur, neglijînd pe aceea care, deşi 
mai bună, îi este mai străină. Să presupunem un primi¬ 
tiv, care ar vedea înaintând spre el, cu gând de omor, un 
ci-vilizat cu o subţirică spadă de duel în mână. Primitivul 
nu se va repezi, având alegerea, nici la o armă similară, 
nici la un pistol despre a cărui întrebuinţare habar nu 
are, ci la un voinic ciomag noduros. 

Când în noianul de imagini din Inconştient, ce-şi 
caută realizarea, două opuse ajung preponderente, va fi 
învinsă aceea în slujba căreia se pune inteligenţa 
(voinţa); fiindcă aceasta, neâncrezătoare în mijloacele 
Inconştientului, îl va împiedica să o realizeze, fără ca 
dânsa să o poată realiza. Voinţa, luând frânele realizării 
imaginii din mâinile Inconştientului, duce acea imagine 
la înfrângere sigură şi la o victorie uşoară imaginea 
opusă, şi n-ar putea fi altfel, fiindcă Conştiinţa s-a apu¬ 
cat de o meserie pe care n-o cunoaşte, iar Inconştientul 
rămâne liber să-şi exercite meseria lui asupra imaginii 
opuse eliberată de concurenţa celeilalte. 

Să lămurim teoria noastră asupra acestei legi, prin 
exemplul cu biciclistul începător. Acesta nu-şi ima- 

ginează propriu-zis că va da peste obstacol, ci numai se 
teme că va da. Se teme şi atunci nu vrea să-şi 
părăsească soarta în mâinile unui personaj misterios: 
Inconştientul! - care îi pretinde pentru a-l servi, să 
renunţe la "demnitatea lui de fiinţă conştientă". Se teme, 
vrea să nu cadă, vrea cu tărie, cu eroism, se încordează 
şi încearcă să-şi ţină un perfect echilibru calculând 
(risum teneatis !) cele mai fine nuanţe de mişcare nece¬ 
sare echilibrului. 

Sau exemplul cu acela care merge pe o scândură, 
dar de pe aceeaşi scândură cade sigur dacă ar fi ridi¬ 
cată la înălţimea unei biserici. (Pentru suprimarea dis¬ 
cuţiei asupra a ceea ce este ameţeala prăpastiei, ne 
putem închipui că scândura este cuprinsă într-un plan 
de hîrtie care împiedică vederea adâncimii, nu însă şi a 
căderii). Să presupunem că scândura ar fi înălţată trep¬ 
tat. Omul nostru va trece pe ea cu pas sigur şi la jumă¬ 
tate de metru deasupra pământului, şi la un metru; dar 
de aici în sus siguranţa va fi în proporţie cu teama, 
căderea devenind sigură de la înălţimea de la care îşi va 
imagina ca prăbuşindu-se, moartea este sigură, şi exact 
în aceeaşi proporţie va creşte voinţa şi efortul intelectu¬ 
al de-a nu lăsa Inconştientului, nici mişcarea şoldului, 
nici a genunchiului, nici felul de a pune talpa pe pământ, 
nici echilibrul pe un picior în efectuarea pasului, nimic, 
nimic... 

Din toate acestea rezultă pentru noi, că legea efor¬ 
tului convertit ar putea fi formulată mai bine astfel: 

Când doua imagini opuse predomină spiritul, 
fiecare tînzînd să se realizeze prin învingerea celeilalte, 
va fi învinsă aceea ale cărei mijloace inconştiente de 


28 


Emil Coue 

realizare vor fi paralizate de mijloacele conştiente pe 
care voinţa le substituie celor dintâi. 

Inteligenţa trebuie să fie redusă la rolul de-a face 
să predomine în suflet ideea dorită, chiar şi atunci când 
"ne spune inima" (!) că ce dorim este prea greu, când 
predomină ideea opusă. Rol cu aparenţe modeste, însă 
fiind de o incomensurabilă utilitate. Inteligenţa s-ar 
putea mulţumi cu el. Adică prin trucurile inventate de 
Coue şi apoi printr-o cuminte atitudine mentală, 
inteligenţa să facă să predomine în suflet imagini bine 
alese, ca acelea de sănătate, de vindecare, de succes, 
de armonie, de veselie,etc., şi apoi să le lase pe seama 
Inconştientului., ea căutându-şi de munca zilei. 
Inconştientul le va realiza, căci asta-i este menirea: să 
înfăptuiască imaginile predominante, 

STĂPÂNIREA DE SINE 

PRIN 

AUTOSUGESTIE CONŞTIENTĂ 


Doamnelor şi Domnilor ; 

Sugestia sau mai bine zis autosugestia este un 
subiect cu totul nou şi în acelaşi timp vechi de când 
lumea. 

Nou, fiindcă n-a fost încă bine studiat şi deci este 
puţin cunoscut; dar este vechi, fiindcă a apărut pe 
pământ odată cu omul. într-adevăr, autosugestia este 
un instrument cu care ne naştem, un instrument, sau 
mai bine zis o putere incalculabilă, şi care produce, 
după împrejurări, cele mai bune sau cele mai rele 
efecte. 

Cunoaşterea acestei puteri este necesară 
fiecăruia. 

Când ştim să o practicăm în mod conştient, mai 
întâi evităm a provoca altora autosugestii ale căror 
urmări pot fi dezastroase şi apoi, provocăm în mod 

conştient altele bune, care aduc bolnavilor sănătatea 
fizică, şi pe cea morală nevrozaţilor, rătăciţilor, victimelor 
inconştiente ale unor sugestii mai vechi şi în acelaşi 
timp împingem pe calea cea bună sufletele care aveau 
tendinţe să-şi piardă controlul. 

Fiinţa conştientă si fiinţa incostientă 

3 3 3 1 t 

Ca să înţelegem bine fenomenele de sugestie, sau 
mai bine zis de autosugestie, trebuie să ştim că în noi 
sunt doi indivizi cu totul deosebiţi unul de altul. Amândoi 
sunt inteligenţi; dar unul este conştient şi celălalt inconş¬ 
tient. Existenţa celui de al doilea, este firesc, de obicei 
nu se observă, şi cu toate acestea, existenţa lui este 
uşor de constatat dacă ne dăm puţină osteneală să 
examinăm unele fenomene şi să gândim bine câteva 
clipe, lată un exemplu: 

Toată lumea cunoaşte somnambulismul, toţi ştim 
că somnambulul se scoală noaptea, fără să se 
trezească, că iese din cameră, îmbrăcat sau nu, 
coboară pe scări, etc., şi câteodată face o muncă a sa 
obişnuită, sau ceva cu totul neobişnuit şi dificil, iar apoi 
se întoarce, se culcă şi a doua zi se minunează găsin- 
du-şi terminat un lucru început în ajun sau când î se 
spune că a făcut o ispravă. 

Cărei alte puteri s-a supus trupul lui, dacă nu unei 
puteri inconştiente, fiinţei sale inconştiente ? 

Să ne mai gândim şi la cazul - din nenorocire prea 
răspândit - al alcoolicului atins de delirium tremens. 
Parcă apucat de nebunie pune mâna pe o armă, cuţit, 
ciocan, secure, şi loveşte, dă cu furie în cei care au 

nenorocul să se găsească în apropierea lui. După ce i- 
a trecut accesul, nenorocitul îşi recapătă simţurile şi se 
uită cu groază la măcelul pe care nu-şi dă seama că el 
la făcut, şi aici, nu-i tot inconştientul care a condus ? 

Comparând fiinţa conştientă cu cea inconştientă, 
constatăm că, în timp ce conştientul este înzestrat cu 
memorie adeseori foarte nesigură, inconştientul, dim¬ 
potrivă, este înzestrat cu o memorie minunată, impeca¬ 
bilă, care înregistrează, fără ştirea noastră, cele mai 
mici întâmplări, cele mai neânsemnate fapte din viaţa 
noastră. Pe deasupra este încrezător şi primeşte fără să 
judece, tot ce i se spune, şi cum el este acela care 
prezidează funcţionarea tuturor organelor noastre prin 
mijlocirea creierului, se produce acest fapt, care poate 
părea paradoxal, că dacă acest inconştient crede, că un 
organ merge bine sau rău, sau că simţim o impresie sau 
alta, atunci, într-adevăr, acel organ va funcţiona bine 
sau rău şi vom simţi în realitate acea impresie pe care 
inconştientul o credea reală. 

Inconştientul nu numai că prezidează funcţiile 
organismului, dar prezidează chiar la îndeplinirea tutu¬ 
ror acţiunilor noastre, oricare ar fi. 

Acest inconştient, noi îl numim imaginaţie şi care, 
împotriva vechii teorii admise, totdeauna el ne pune în 
mişcare, chiar şi mai ales împotriva voinţei, când între 
aceste două puteri este antagonism. 

Voinţă şi imaginaţie 

Dacă deschidem un dicţionar şi căutăm înţelesul 
cuvântului voinţă, vom găsi această definiţie: Facultatea 

de a se decide în chip liber la un act. Primim această 
definiţie ca adevărată, ca nediscutabilă. Ori, nimic nu-i 
mai greşit, căci această voinţă, pe care o invocăm cu 
atâta mândrie, cedează totdeauna pasul imaginaţiei. 
Este o regulă absolută, care nu suferă nici o excepţie. 

Profanare! Paradox! - se va striga. Fals!. Este 
Adevăr!... cel mai curat adevăr! 

Şi ca să ne convingem, să privim împrejurul nostru 
şi să căutăm să înţelegem ceea ce vedem. Ne vom da 
seama atunci că nu-i vorba de o teorie în vânt, scornită 
de un creier bolnav, ci expresia celei mai simple şi 
limpezi realităţi. 

Să aşezăm pe pământ o scândură de 10 metri 
lungime şi 25 cm lăţime. Este neândoielnic că oricine ar 
fi în stare să meargă pe ea dintr-un capăt până în 
celălalt fără să pună piciorul alături. Să schimbăm 
condiţiile experienţei, aşezând această traversă la 
înălţimea turnurilor unei catedrale şi nu mai este nimeni 
în stare să înainteze măcar un metru pe acest îngust 
drum. Acela care ar încerca, ar începe să tremure după 
doi paşi, cu tot efortul de voinţă ce-ar face, şi ar cădea 
cu siguranţă. 

De ce nu cazi când este pe pământ şi de ce cazi 
când este sus? Numai pentru că, în primul caz, îţi 
închipui că-i uşor să mergi până la capătul scândurii, iar 
în al doilea, îţi închipui că nu vei putea. 

Să observăm că oricât ai vrea să înaintezi, dacă-ţi 
închipui că n-ai să poţi, într-adevăr îţi va fi cu totul 
imposibil. 

Dacă tinichigii, tâmplarii pot face asemenea 
lucruri, este pentru că îşi închipuie că pot, cred că pot. 

Ameţeala, n-are altă pricină decât imaginea ce ne 
facem că vom cădea; această imagine se transformă 
imediat în act, cu tot efortul nostru de voinţă şi, cu atât 
mai repede, cu cât acest efort este mai mare. 

Să ne gândim la o persoană care suferă de insom¬ 
nie; dacă nu face efortul să doarmă, va sta liniştită în 
pat; dacă însă vrea să doarmă, cu cât efortul îi va fi mai 
mare cu atât va fi mai agitată. 

Cine nu ştie că, cu cât te chinui mai mult să-ţi 
aminteşti un nume, cu atât îţi fuge mai mult din minte, şi 
că îndată ce îţi zici cu încredere "lasă, o să-mi revină", 
într-adevăr îţi revine, fără nici un efort. 

Aceia care merg cu bicicleta, să se gândească la 
primele lor încercări: Un drum larg înaintea lor şi ei 
încordaţi pe bicicletă stăpâniţi de teama eşecului. 
Deodată, în depărtare un obstacol, fie şi numai un 
pietroi. Toate eforturile de a-l evita sunt zadarnice, cu 
toate că şi la dreapta şi la stânga este destul spaţiu. 

Cui nu i s-a întâmplat să fie apucat de un râs 
nebun, adică de acel râs care izbucneşte cu atât mai 
violent cu cât este mai mare efortul de a-l stăpâni. 

Care este starea spiritului în faţa tuturor acestor 
împrejurări? Vreau să nu cad, dar nu mă pot menţine; 
vreau să dorm, nu pot; vreau să găsesc numele cutare, 
dar nu pot; vreau să evit obstacolul, dar nu pot; vreau 
să-mi stăpânesc râsul, dar nu pot. 

După cum vedem bine, în toate aceste conflicte, 
imaginaţia este totdeauna mai tare decât voinţa, fără 
excepţie. 

Şi în aceeaşi ordine de idei: Când şeful se repede 
înainte, trupa îl urmează, iar când cineva strigă "scapă 

cine poate", panica este aproape sigură. De ce ? Pentru 
că în primul caz soldaţii îşi închipuie că trebuie să 
meargă înainte, iar în al doilea, îşi închipuie că sunt 
învinşi şi că numai fuga îi mai poate scăpa de moarte. 

Aş putea cita mii de exemple, dacă n-ar fi de pri¬ 
sos. Totuşi, mai trebuie amintit un fapt, care arată, 
elocvent, colosala putere a imaginaţiei, sau cu alte 
cuvinte, a inconştientului când luptă împotriva voinţei. 
Sunt beţivi care ar vrea mult să nu mai bea, dar nu se 
pot stăpâni, cu toate că băutura îi dezgustă, cu toate că 
ştiu răul ce-şi fac şi cu toate că fac mare efort de voinţă. 
Tot aşa, sunt criminali fără voie, care întrebaţi de ce au 
comis crima, răspund: "Nu m-am putut stăpâni, era ceva 
mai tare decât mine". 

Şi beţivul şi criminalul spun adevărul; sunt siliţi să 
facă ceea ce fac, dar numai pentru că-şi imaginează că 
nu se pot împiedica. 

Deci noi suntem atât de mândri de voinţa noastră, 
credem că facem în libertate tot ce facem, nu suntem în 
realitate, decât nişte marionete de a căror sfori trage 
imaginaţia, şi nu încetăm să fim marionetele imaginaţiei 
decât când am învăţat să o conducem noi pe ea. 

Sugestie şi autosugestie. 

După cele spuse până aici, putem asemăna iman- 
itaţia cu un torent, ce cară cu el nenorocitul care a căzut 
într-însul, cu toată voinţa lui de-a ajunge ia mal. Se pare 
că acest şuvoi nu poate fi stăpânit, totuşi, dacă ştii ce 
să-i faci, îl poţi întoarce din calea lui, îl poţi duce la uzină 
şi acolo îi transformi puterile în mişcare ordonată, în căl- 

dură, în electricitate. 

Cu o altă comparaţie, putem asemui imaginaţia 
(nebuna căminului, cum a mai fost numită) cu un cal săl¬ 
batic, care n-are frâu. Ce poate face călăreţul, decât să 
se lase dus unde vrea calul? şi, adeseori, cursa se 
sfârşeşte drept într-o râpă. îndată ce călăreţul a pus frâu 
acestui cal, rolurile sunt schimbate. 

Acum, că ne dăm seama de puterea enormă a 
fiinţei inconştiente, o să arătăm că această fiinţă ce se 
socoteşte că nu poate fi stăpânită, poate fi, dimpotrivă 
stăpânită tot aşa de uşor ca un cai sălbatic sau un şuvoi 
de munte. 

Dar, înainte de a păşi mai departe, trebuie să 
definim cu grijă două cuvinte ce se întrebuinţează 
mereu fără să fie totdeauna bineânţelese. Acestea sunt 
sugestie şi autosugestie. 

Ce este sugestia ? Ar putea fi definită "acţiunea 
de-a impune o idee creierului unei alte persoane". Astfel 
de acţiune există oare într-adevăr? Strict vorbind, nu. 
Sugestia nu există prin ea însăşi; ea nu există şi nu 
poate fi posibilă, decât cu condiţia sine qua non de a se 
transforma în autosugestie, şi atunci vom defini acest 
cuvânt astfel: "implantul unei idei în sine însuşi prin sine 
însuşi". Poţi sugera orice cuiva; dacă inconştientul aces¬ 
tuia nu a primit sugestia, dacă n-a digerat-o, ca s-o 
transforme în autosugestie, nu va produce nici un efect. 

Mi s-a întâmplat să sugerez ceva destul de banal 
unor subiecte foarte ascultătoare de obicei, şi sugestia 
mea să nu reuşească. Explicaţia este că inconştientul 
acelor persoane a refuzat să primească idee a mea, 
adică nu a transformat-o în autosugestie. 

întrebuinţarea autosugestiei 

Spuneam că putem stăpâni şi conduce imaginaţia 
cum stăpânim un torent sau un cal sălbatic. Este de 
ajuns pentru aceasta, mai întâi să ştim că aceasta-i 
posibil (ceea ce mai toată lumea nu ştie) şi apoi, să 
cunoaştem calea de realizare. Acest mijloc este foarte 
simplu; este acela pe care, fără să vrem, fără să ştim, 
într-un chip cu totul inconştient, îl întrebuinţăm zilnic de 
când suntem pe lume, dar pe care, din nenorocire pen¬ 
tru noi, îl întrebuinţăm adeseori rău şi în paguba noas¬ 
tră. Acest mijloc este autosugestia. 

De obicei, ne autosugestionăm în chip inconştient, 
şi ar ajunge să ne autosugestionăm conştient, în modul 
următor: mai întâi să cântărim bine cu judecata noastră 
ceea ce trebuie să ne fie obiect de autosugestie, etc., şi 
după cum mintea răspunde da sau nu, să ne repetăm 
de mai multe ori, fără să gândim la altceva: "Un lucru se 
întâmplă, sau trece, va fi sau nu va fi, etc., etc.trebuie" 
şi dacă inconştientul primeşte această sugestie, dacă 
se autosugestionează, vedem lucrul realizându-se 
punct cu punct. 

Astfel înţeleasă, autosugestia nu-i altceva decât 
hipnotismul pe care-l definesc prin aceste simple 
cuvinte: Influenţa imginaţiei asupra fiinţei morale şi fizice 
a omului. 

Dar această influenţă nu poate fi negată, şi, fără să 
revenim la exemplele precedente, voi cita alte câteva: 

Dacă te convingi singur că poţi face un lucru oare- 

care, numai să fie posibil, ai să-l faci, oricât de greu ar 
fi. Dacă îţi imaginezi că n-ai să-l poţi face, fie chiar cel 
mai uşor lucru din lume, îţi va fi imposibil să-l faci şi 
muşuroaiele devin pentru tine munţi de netrecut. 

Acesta este cazul neurastenicilor, care crezîndu- 
se incapabili de cel mai mic efort, se găsesc deseori în 
neputinţă să facă măcar câţiva paşi fără să simtă o 
foarte mare osteneală, şi aceşti neurastenici, când fac 
eforturi ca să iasă din tristeţea lor, se înfundă din ce în 
ce mai mult, întocmai ca nenorocitul, care s-a înglodat 
într-o mocirlă şi care se scufundă cu atât mai repede, cu 
cât eforturile de a se salva îi sunt mai mari. 

Tot aşa, ajunge să ne gândim că o durere se duce, 
pentru a simţi într-adevăr cum dispare încetul cu încetul, 
şî dimpotrivă, este destul sa ne gândim că ne doare, 
pentru a simţi imediat cum vine durerea. 

Cunosc persoane, care anticipat ştiu că vor avea 
migrenă într-o zi, în anumite împrejurări prevăzute, simt 
migrena. Singure şi-au anticipat răul, după cum alte per¬ 
soane se vindecă prin autosugestie conştientă. 

Ştiu că de obicei, treci drept nebun când 
îndrăzneşti să formulezi idei cu care lumea nu-i deprin¬ 
să. Ei bine!, cu primejdia de-a trece drept nebun, voi 
spune că, dacă multe persoane sunt bolnave moral şi 
fizic, este pentru că-şi închipuie că sunt bolnave; dacă 
unii sunt paralitici fără să aibe nici o leziune, este pen¬ 
tru că îşi imaginează că sunt paralizaţi, şi printre astfel 
de persoane se produc vindecările miraculoase. 

Dacă unii sunt fericiţi şi alţii nenorociţi, este pentru 
că îşi imaginează că sunt fericiţi sau nenorociţi, căci 
două persoane puse în aceleaşi condiţii, ar putea fi, una 

perfect fericita şi cealaltă de tot nenorocită. 

Neurastenia, cleptomania, fobiile, unele paralzii, 
etc., nu sunt decât rezultatul acţiunii inconştientului 
asupra fiinţei fizice. 

Dar dacă inconştientul nostru este izvorul multora 
din suferinţele noastre, el poate însă să ne şi vindece. 
El poate, nu numai să dreagă răul ce-a făcut, dar chiar 
să vindece boli reale, atât este de mare acţiunea lui 
asupra organismului. 

Izolează-te într-o cameră, aşează-te într-un fotoliu, 
închide ochii şi gândeşte-te câteva minute cu totul 
exclusiv, că "un lucru este pe cale să treacă, sau un 
lucru vine...” 

Dacă ţi-ai făcut autosugestia cu tot dinadinsul, 
adică daca inconştientul şi-a însuşit ideea ce i-ai oferit, 
va fi minunat să vezi că ceea ce ai gândit se împlineşte. 
Este de reţinut în special, că idea autosugestionată are 
particularitatea de a fi în noi, fără ştirea noastră şi că nici 
noi nu putem şti că este şi lucrează în noi decât prin 
efectele ce produce. Dar mai ales, şi această recoman¬ 
dare este esenţială, voinţa nu trebuie să se amestece 
deloc în practicarea autosugestiei; căci dacă nu-i de 
acord cu imaginaţia, dacă gândim; "vreau să se întâm¬ 
ple cutare lucru", şi dacă imaginaţia zice: "Vrei, dar nu 
va fi", nu numai că nu obţii ceea ce ai vrut, dar chiar 
ajungi tocmai la contrariul lucrului voit. 

Observaţia aceasta este capitală şi ea explică 
pentru ce rezultatele sunt aşa de puţin satisfăcătoare 
când, în tratamentul suferinţelor morale, se încearcă 
prin reeducarea voinţei. Trebuie urmărită, dimpotrivă, 
educarea imaginaţiei, şi datorită acestei nuanţe, metoda 

mea adeseori a reuşit acolo unde alţii - şi din cei mai 
importanţi - au eşuat. 

Numeroasele experienţe ce fac zilnic, de vreo 
douăzeci de ani, şi pe care le-am urmărit cu scrupu¬ 
loasă grijă, m-au dus la concluziile următoare, pe care 
le-am rezumat sub formă de legi; 

1. Când voinţa este în luptă cu imaginaţia, tot¬ 
deauna imaginaţia învinge, fără nici o excepţie. 

2. în conflictul dintre voinţă şi imaginaţie, puterea 
imaginaţiei este direct proporţională cu pătratul voinţei. 

3. Când voinţa şi imaginaţia sunt de acord, ele nu 
se adună, ci se înmulţesc între ele. 

4. Imaginaţia poate fi condusă. 

(Expresiile: "direct proporţională cu pătratul 
voinţei" şi "se înmulţesc" nu sunt strict exacte: sunt 
numai imagini pentru lămurirea acestei idei.) 

După cele spuse, s-ar părea că nimeni n-ar mai 
trebui să fie vreodată bolnav. Aşa este! Orice boală, 
aproape fără excepţie, poate fi învinsă prin autosu¬ 
gestie; oricât de îndrăzneaţă şi de necrezut ar putea 
părea afirmaţia mea; nu spun este totdeauna învinsă, 
dar că ar putea fi învinsă, ceea ce nu-i identic. 

Dar ca să aduci oamenii la practicarea autosu¬ 
gestiei conştiente, trebuie să-i înveţi cum să facă, tot 
aşa după cum îi înveţi să citească sau să scrie, etc. 

Autosugestia este, după cum am spus mai sus, un 
instrument pe care-l avem în noi de la naştere şi cu care 
ne jucăm în chip inconştient toată viaţa, ca un copil cu 
jucăria lui. Dar este un instrument periculos, te poate 
răni, chiar omorâ, dacă umbli imprudent cu el. şi, dim¬ 
potrivă, te salvează, când ştii să-l întrebuinţezi în chip 

conştient. Se poate spune despre el, ceea ce Esop 
spunea despre limbă: "Este cel mai bun şi în acelaşi 
timp cel mai rău lucru din lume". 

lată acum ce trebuie făcut ca toata lumea să pro¬ 
fite de acţiunea binefăcătoare a autosugestiei, aplicată 
în mod conştient. 

Spunând "toată lumea" exagerez puţin, căci sunt 
două categorii de persoane la care este greu de provo¬ 
cat autosugestia conştientă: 

1) Retaradaţii, care nu sunt în stare să înţe¬ 
leagă ce le spui, şi 

2) Acei care nu vor să înţeleagă. 

Cum se învaţă autosugestia 

Principiul metodei se rezumă în aceste cuvinte: 

1) Nu putem gândi decât la un singur lucru deo¬ 
dată ; adică, două idei se pot juxtapune în spiritul nostru, 
dar nu se pot suprapune. 

2) Orice idee când ne ocupa singură spiritul 
devine adevăr pentru noi şi are tendinţă să se trans¬ 
forme în act. 

Deci, dacă reuşeşti să faci pe un bolnav să gân¬ 
dească, despre suferinţa lui, că dispare, ea va dispărea; 
dacă ajungi să faci pe un cleptoman să gândească cum 
că nu va mai fura, el nu va mai fura, etc. 

Această educaţie care pare poate o imposibilitate, 
este, cu toate acestea, lucrul cel mai simplu din lume. O 
serie de mici experienţe ne învaţă Abecedarul gândirii 
conştiente. Dacă urmăm aceste experienţe punct cu 
punct, putem fi cu totul încredinţaţi ca vom obţine un 

bun rezultat. 

Prima experienţă. Cerem subiectului de experienţă 
să stea drept ca un drug de fier, picioarele unite de la 
şolduri până la călcâie, dar cu glezna moale. Poziţia 
aceasta bine luată, spunem subiectului să-şi închipuie 
că este o scândură fixată într-o balama la bază şi care 
stă în echilibru; să-i atragem atenţia ca dacă atingem 
puţin scândura, ea se va prăbuşi, fără cea mai mică 
rezistenţă, în direcţia împinsă; apoi să-l prevenim că va 
fi tras înapoi de umeri şi să-i spunem să se lase să 
cadă, fără grijă, că va fi prins în braţe; dar că trebuie să 
nu-şi desprindă picioarele de pe pământ, căderea 
urmând să se facă din gleznele-balamale. Atunci îl 
tragem puţin de umeri înapoi, şi dacă experienţa nu 
reuşeşte să o reâncepem, până când va reuşi cât se va 
putea mai bine. 

A doua experienţă. Mai întâi, trebuie explicat 
subiectului, că pentru a vedea acţiunea imaginaţiei, 
când, mai pe urmă, va fi rugat să gândească "cad, cad 
pe spate...", nu va trebui să aibă în minte decât această 
idee, că nu trebuie să facă nici un raţionament, că nu 
trebuie să se întrebe dacă va cădea sau nu, sau dacă 
se va lovi, etc., deasemenea ca nu trebuie să cadă 
numai ca sa facă plăcere operatorului, dar nici să 
reziste atracţiei de cădere dacă o va simţi. 

Acestea bine explicate, operatorul roagă subiectul 
să ridice capul foarte tare, şi să închidă ochii, îi pune 
apoi pumnul drept în ceafă, şi mâna stângă pe frunte şi 
îi zice: "Gândeşte: cad pe spate, cad pe spate, etc., 
etc.,", şi adaugă, cu hotărâre în voce "într-adevăr cazi, 
cu siguranţă cazi". în acelaşi timp, operatorul alunecă 

mâna stângă de pe frunte spre stânga subiectului pe 
deasupra urechii şi îşi retrage încet de tot, dar în chip 
continuu pumnul din ceafă. 

Se simte imediat cum subiectul face o mişcare 
înapoi, pe care o va stăpâni, sau va cădea pe spate. în 
primul caz să i se spună că a rezistat, că n-a gândit că 
va cădea, că i-a fost teamă că se va lovi. Experienţa tre¬ 
buie reâncepută pe un ton de comandă, ca pentru a sili 
subiectul să asculte, şi repetată până la o reuşită măcar 
în parte completă. 

Operatorul să aibă grijă să se aşeze în spatele 
subiectului, cu un picior bine întins înapoi ca să nu fie 
trântit de acesta în eventuala lui cădere. 

A treia experienţă. Subiectul stă în faţa operatoru¬ 
lui, corpul drept, gleznele moi, picioarele unite şi para¬ 
lele. Operatorul îi pune mâinile pe tâmple, fără să 
apese, îl priveşte fără să clipească, fix, la rădăcina 
nasului şi îi spune să gândească: "voi cădea, cad, cad 
înainte" şi îi repetă sacandând cuvintele: "Ai-să-cazi- 
înainte, ai-să-cazi-nainte! etc.". 

A patra experienţă. Subiectul este rugat să-şi 
unească mâinile şi să-şi strângă degetele cât se poate 
de tare, adică până când începe să tremure. Operatorul 
îl priveşte fix ca şi în experienţa precedentă şi îi 
cuprinde mâinile încleştate în mâinile lui, apăsând uşor 
ca pentru a i le strânge şi mai tare. în acelaşi timp, îi 
spune să gândească că nu-şi poate descleşta degetele, 
şi că el, operatorul, va murmura până la trei, iar când va 
zice "trei" să încerce să-şi descleşteze degetele, 
gândind însă mereu că nu poate, şi va constata că într- 
adevăr aceasta-i este cu totul imposibil. După aceste 


AUTOSUGESTIA 

explicaţii, operatorul numără "una, două, trei", foarte rar, 
şi adaugă, îndată, apăsând silabele: "Nu poţi - nu poţi, 
etc.". Dacă subiectul ştie să gândească bine şi exclusiv 
că nu poate, nu numai că nu-şi va putea descleşta 
mâinile, dar chiar i se vor strânge şi mai tare, cu cât îi va 
fi mai mare efortul de-a le descleşta. Adică obţine toc¬ 
mai rezultatul opus aceluia pe care îl voia. După câteva 
secunde, operatorul zice: "acum gândeşte: "pot"" şi 
mâinile se vor desface. 

Dacă prima încercare nu a reuşit, să nu credem că 
operatorul este de vină; vinovatul e numai subiectul. Nu 
a gândit cum trebuie "nu pot". Să i se spună aceasta cu 
tărie şi să se reânceapă experienţa. 

Trebuie întrebuinţat întotdeauna un ton de 
comandă care nu îngăduie neascultarea. Nu este nece¬ 
sară o voce ridicată, ba chiar este mai bine sa se facă 
poruncile cu vocea obişnuită, dar apăsând fiecare 
cuvânt cu un ton aspru şi hotărât. 

Când a reuşit această experienţă, toate celelalte 
reuşesc, cu condiţia să fie riguros respectate toate reco¬ 
mandările de mai sus. 

Unii sunt atât de simţitori pentru asemenea expe¬ 
rienţe, încât nici nu mai este nevoie să li se spună ce 
trebuie să gândească, fiindcă ascultă de comandă când 
este hotărât făcută. Este destul să li se spună, de pilda, 
"închide ochii şi n-ai să-i mai poţi deschide", sau "n-ai să 
poţi ridica acest creion, oricât ai vrea", pentru ca într- 
adevăr să rămână cu ei închişi, sau să nu poată ridica 
creionul până la o nouă comandă, ca în hipnotism. 

în toate aceste experienţe - nu este de loc de pri¬ 
sos să mai repet - nu este vorba de o sugestie ci de 

autosugestia provocată de sugestia operatorului. 

Notă. - instrucţiunile de mai sus, nu sunt decât pentru terapeut. 


Cum se face sugestia terapeutică 

Când cineva a trecut prin experienţele enumerate, 
care totuşi nu sunt indispensabile, şi le-a înţeles, este 
apt pentru sugestia curativă. 

Oricare ar fi boala, fizică sau morală, trebuie pro¬ 
cedat întotdeauna la fel, pronunţând mereu aceleaşi 
vorbe, bineânţeles adaptate fiecărui c az în parte. 

Exemplu: "Stai jos şi închide ochii. Nu vreau sa 
încerc să te adorm; ar fi de prisos. Trebuie să închizi 
ochii, pentru ca atenţia să nu-ţi fie atrasă de lucrurile 
înconjurătoare. Spuneţi acum, că toate cuvintele pe 
care eu le voi pronunţa, se vor fixa în creierul dumitale, 
se vor imprima, se vor grava, se vor încrusta, şi că fără 
să vrei, fără să ştii, într-un chip cu totul inconştient din 
partea dumitale, organismul dumitale ca şi dumneta 
însuţi veţi asculta. îţi spun mai întâi, că în fiecare zi, 
dimineaţa, la prânz şi seara, la ora mesei, îţi va fi foame, 
adică, vei simţi acea plăcută senzaţie, care face să ne 
gândim: O, cu ce poftă aş mânca ! şi ai să mănînci, într- 
adevăr, cu plăcere, cu mare plăcere, dar nu prea mult. 
însă vei avea grijă să mesteci mult şi bine. Astfel vei dig¬ 
era bine şi nu vei simţi în stomac, nici în intestine, nici o 
greutate, nici o durere de nici un fel. Asimilarea se va 
face bine, şi organismul dumitale va profita de toate ali¬ 
mentele înghiţite ca să le transforme în sânge, în 
muşchi, în putere, în energie, în vitalitate". 

"Pentru că ai digerat bine, funcţia de curăţire se va 
îndeplini normal, şi, în fiecare dimineaţă, când te scoli, 
vei simţi nevoia evacuării şi fără să ai nevoie de a între¬ 
buinţa vreodată vreun medicament, sau vreun ajutor 
mecanic, vei obţine un rezultat normal şi satisfăcător”. 

"Apoi, în fiecare noapte, din clipa în care ai dori să 
adormi, şi până în aceea când vei dori să te trezeşti a 
doua zi, vei dormi adânc, liniştit, fără vise obositoare şi 
urâte. Iar când te vei scula dimineaţa, te vei simţi sănă¬ 
tos şi vei fi vesel şi bine dispus". 

"Dacă se întâmplă vreodată să fii trist, întunecat, 
să te plictiseşti, de astăzi nu va mai fi aşa, şi în loc să fii 
trist, întunecat, plictisit, ai să fi vesel chiar fără motiv, 
întocmai cum înainte ţi se întâmpla să fii trist fără motiv; 
ba mai mult încă, n-ai să te mai plictiseşti şi n-ai să mai 
fii amărât, chiar dacă ai avea cuvinte adevărate şi put¬ 
ernice pentru aceasta". 

"Şi de asemenea, dacă ţi se întâmplă câteodată să 
fii nerăbdător sau să te înfurii, n-are să ţi se mai întâm¬ 
ple; dinpotrivă, vei fi totdeauna răbdător, totdeauna 
stăpân pe tine, şi lucrurile care te plictiseau, te supărau, 
de acum te vor lăsa cu totul nepăsător, liniştit, foarte lin¬ 
iştit". 

"Dacă eşti apucat, prins, urmărit de idei rele, 
nesănătoase, de temeri, de spaimă, de fobii, de tentaţii, 
de ciudă şî duşmănie, înţeleg ca începând de astăzi, 
toate acestea să se îndepărteze încetul cu încetul din 
imaginaţia dumitale şi să se piardă, să se topească 
parcă, într-un nor tot mai îndepărtat, nor cu care se vor 
duce cu totul. După cum se împrăştie un vis când te 
trezeşti, tot aşa te vor părăsi toate acele închipuiri 

nesănătoase". 

"Mai adaug, că toate organele dumitale 
funcţionează bine; inima bate normal, circulaţia sângelui 
se face bine; plămânii funcţionează bine; stomacul, 
intestinul, ficatul, fierea, rinichii şi toate celelalte organe 
îşi îndeplinesc în chip normal slujba lor. Dacă totuşi unul 
dintre ele funcţionează prost în momentul de faţă, 
această anomalie dispare în fiecare zi câte puţin, astfel 
că, în scurt timp va dispărea cu totul, şi acest organ îşi 
va relua funcţia normală". 

"Mai mult, dacă este în vreunul din ele vreo lezi¬ 
une, ea se va cicatriza din zi în zi tot mai bine şi repede 
se va vindeca. (Trebuie să lămuresc că nici nu-i nevoie 
să ştim care-i organul bolnav pentru a-l vindeca. Sub 
influenţa autosugestiei "din toate punctele de vedere şi 
în fiecare zi sunt din ce în ce mai bine", inconştientul îşi 
exercită aţiunea lui asupra acelui organ pe care singur îl 
descoperă".) 

"Adaug, încă, ceea ce este de o covârşitoare 
importanţă, că dacă până acum aveai faţă de tine însuţi 
o neâncredere oarecare, te asigur, această neân- 
credere dispare puţin câte puţin, ca să facă loc încred¬ 
erii în dumneata. Această încredere este un lucru abso¬ 
lut necesar oricărei fiinţe umane. Fără încredere în sine, 
n-ajungi nici odată la nimic; cu încrederea în sine, se 
poate atinge orice scop. Vei începe deci să ai încredere 
în dumneata şi încrederea îţi va da siguranţa că eşti în 
stare să faci numai bine, dar chiar foarte bine, tot ce ai 
dori să faci, cu condiţia să fie dorinţe rezonabile, precum 
şi toate lucrurile care sunt de datoria dumitale să le faci". 

"Deci când doreşti să faci ceva, din domeniul 

datoriilor dumitale să te gândeşti că este un lucru uşor. 
Cuvintele: greu, cu neputinţă, nu pot, este peste puter¬ 
ile mele, nu mă pot împiedica să..., să dispară din lim¬ 
bajul dumitale, din dicţionarul dumitale, să nu le mai 
socoteşti vorbe româneşti. Considerând acel lucru ca 
uşor, el devine uşor pentru dumneata, în timp ce altora 
li s-ar părea greu, şi acel lucru îl faci repede, îl faci bine, 
şi îl faci fără osteneală pentru că îl faci fără efort. Dacă 
însă l-ai socotit ca imposibil, ţi-ar fi devenit chiar imposi¬ 
bil şi numai pentru că l-ai fi considerat astfel". 

Acestor sugestii generale, care multora le vor 
părea poate prea lungi, şi chiar copilăreşti, dar care 
totuşi sunt necesare, trebuie adăugate acelea care se 
aplică stării specifice fiecărui bolnav, când această stare 
este cu precizie cunoscută. 

Toate aceste sugestii trebuie făcute pe un ton 
monoton şi legănat (apăsând totuşi cuvintele esenţiale), 
ton care provoacă dacă nu un somn, cel puţin o toro¬ 
peală lipsită de gânduri. 

Când şirul sugestiilor este^ terminat, ne adresăm 
subiectului cu aceste cuvinte: "în general, înţeleg, că, 
din toate puncele de vedere, atât fizic cât şi moral, să te 
bucuri de o sănătate totală, de o sănătate cel puţin mai 
bună decât aceea pe care ai avut-o până azi. Acum am 
să număr până la trei şi când voi zice "trei" vei deschide 
ochii şi vei ieşi din starea în care eşti şi vei ieşi liniştit; 
dar fără să rămâi amorţit sau toropit, dimpotrivă, vig¬ 
uros, tare, vioi, dispus, plin de viaţă; deasemenea vei fi 
vesel şi sub toate raporturile bine. Una, doua, trei!" 

La cuvântul "trei", subiectul deschide ochii, tot¬ 
deauna zîmbind, şi pe faţa lui se vede mulţumirea. 

Odată terminat acest mic discurs, mai adaugi şi 
următoarele: 

Cum se practică autsugestia conştientă 

în toate dimineţile când te trezeşti, şi seara când 
te-ai aşezat în pat, închide ochii şi fără să cauţi să fii 
atent la ceea ce spui, să pronunţi din buze, destui de 
tare ca să auzi şi numărând pe o sfoară cu douăzeci de 
noduri, fraza următoare: 

"Din toate punctele de vedere, zi cu zi, sunt din ce 
în ce mai bine 

Cuvintele "din toate punctelede vedere" se 
adresează la tot, şi este întotdeauna inutil să-ţi faci 
autosugestii specifice. 

Această autosugestie trebuie făcută într-un mod 
cât se poate mai simplu, mai copilăresc, mai mecanic, şi 
prin urmare fără cel mai mic efort. într-un cuvânt, for¬ 
mula trebuie repetată pe tonul pe care se recită litaniile. 

Prin acest mijloc o facem să pătrundă mecanic în 
inconştient prin urechi, şi odată ce-a pătruns, ea singură 
se pune pe lucru. 

Aceasta metodă care este şi preventivă şi curativă 
trebuie practicată toată viaţa. 

Oricând, noaptea sau ziua, simţi o durere fizică 
sau morală, să-ţi spui că n-ai să contribui şi în chip 
conştient la agravarea ei, dar că o vei face să dispară; 
apoi să te izolezi, pe cât posibil, să închizi ochii, şi 
trecându-ţi mâna pe frunte, dacă suferinţa este morală, 
sau pe locul dureros dacă suferinţa este fizică, să repeţi, 

din buze, cât se poate de repede, cuvintele: "Trece, 
trece, îmi trece, trece, etc.'\ atâta timp cât este nevoie 
ca într-adevăr să simţi că ţi-a trecut. După oarecare 
obişnuinţă, se poate obţine dispariţia durerii în 20-30 de 
secunde. Să reâncepi dacă ţi se pare necesar. 

(Practicarea autosugestiei nu înlocuieşte trata¬ 
mentul medical, dar este de un mare ajutor atât bol¬ 
navului cât şi medicului). 

Astfel, ne putem uşor da seama de rolul celui care 
practică vindecarea semenilor săi prin sugestie. El nu-i 
un stăpân care porunceşte, este un prieten, o călăuză, 
care conduce bolnavul pas cu pas pe calea vindecării, 
şi cum toate aceste sugestii nu sunt făcute numai în 
interesul bolnavului, inconştientul lui nu cere mai mult 
decât să şi le analizeze, şi să le transforme în autosu¬ 
gestii. Când aceasta s-a făcut, vindecarea vine sigur 
mai mult sau mai puţin repede, mai mult sau mai puţin 
complet. 


Superioritatea metodei 

Această metodă dă rezultate cu totul minunate, şi 
este uşor de înţeles pentru ce. într-adevăr, urmând 
recomandările mele nereuşita totală nu este posibilă, 
decât cu cele două categorii de persoane despre care 
am vorbit mai sus, şi care din fericire, nu reprezintă 
decât un procent de vreo 3%. 

Dacă însă, s-ar încerca vindecarea, aşa deodată, 
fără explicaţii, fără experienţele preliminare ce au ca 
scop să îndrume pacientul spre aceptarea sugestiei, 
pentru transformarea ei în autosugestie, nu se poate 

avea succes decât cu persoanele deosebit de sensibile, 
care în realitate, sunt rare. însă oricine poate ajunge 
deosebit de sensibil la sugestie, prin obişnuinţă. Dealtfel 
educaţia prealabilă pe care o preconizez se poate face 
în câteva minute. 

Odată, închipuindu-mi că sugestia nu-şi face bine 
efectul decât în somn, încercam întotdeauna să adorm 
pacientul; dar constatând că nu era ceva absolut nece¬ 
sar, am renunţat pentru a scuti pacientul de teama ce 
totdeauna i-o inspiră ideea adormirii, teamă ce-l face, 
fără voia lui, să reziste somnului. Dacă, dinpotrivă, îi 
spui că nici nu te gândeşti să-l adormi, că ar fi şi de pris¬ 
os, îi câştigi încrederea, te ascultă fără frică, fără gând 
ascuns, şi adeseori se întâmplă, după câteva şedinţe, 
că lăsându-se legănat de monotonia tonului să adoarmă 
adânc şi să se trezească minunat de a fi adormit. 

Aceia dintre dumneavoastră care nu cred, nu pot 
să le spun decât: "Veniţi la mine şi veţi fi convinşi văzînd 
faptele". 

Totuşi, nu trebuie să vă închipuiţi că numai meto¬ 
da expusă aici este singurul mijloc de-a sugestiona pen¬ 
tru determinarea autosugestiei. Sugestia poate fi făcută 
omului fără ştirea lui şi fără nici o preparaţie. Când, de 
pildă, un medic, care prin prestigiul lui are în chip firesc 
o acţiune sugestivă asupra pacientului, se apucă să-i 
spună că n-are nici o putere să-l vindece, că boala lui 
este incurabilă, provoacă în sufletul acestuia o autosug¬ 
estie, care poate avea cele mai dezastroase urmări. 
Când însă, i-ar spune ca deşi are o boală gravă, totuşi 
cu bună îngrijire, cu încredere şi cu răbdare se va putea 
vindeca, va obţine adesea rezultate de care ca medic, 

se va minuna. 

Dacă citesc această carte medici sau farmacişti, 
să nu mă socotească ca duşmanul lor; dinpotrivă, sunt 
prietenul lor cel mai bun. Mai întâi, aş dori să văd intro- 
ducându-se în programul facultăţilor de medicină studi¬ 
ul teoretic şi practic al sugestiei, pentru cel mai mare 
folos al bolnavilor şi al medicilor; şi apoi, cred că, atun¬ 
ci când un bolnav se duce la doctor, acesta trebuie să-i 
dea totdeauna o reţetă, chiar dacă n-ar fi nevoie. 
Bolnavul când se duce la doctor, se duce ca să-i pre¬ 
scrie doctoria care să-l vindece. El nu ştie că de cele 
mai multe ori, îl vindecă igiena şi regimul cărora el nu 
prea le dă importanţă. Bolnavul vrea doctorie. 

Dacă, după părerea mea, medicul prescrie bol¬ 
navului numai un regim, fără medicament, acesta va fi 
nemulţumit şi îşi va zice că mai bine se ducea la alt doc¬ 
tor, ceea ce adeseori o va face chiar. Prin urmare, 
medicul face bine să dea totdeauna şi reţetă şi pe cât se 
poate să nu prescrie din acele preparate, care de altfel 
adeseori nu valorează decât prin reclama ce ii se face, 
ci medicamente formulate şi combinate de el, care 
inspiră bolnavului mult mai multă încredere decât 
hapurile x sau prafurile pe care bolnavul şi le poate 
procura singur fără reţetă şi după indicaţia reclamelor. 

Cum lucrează sugestia 

Ca să putem înţelege bine efectul sugestiei, sau 
mai bine zis al autosugestiei, este destul să ştim că 
inconştientul este marele director al tuturor funcţiilor. 
Să-l facem deci să creadă, cum am spus şi mai înainte, 

că un organ care nu funcţionează bine, trebuie să 
funcţioneze bine; instantaneu el îi va transmite ordinul, 
căruia organul se va supune şi imediat, sau lent, îşi va 
ameliora funcţionarea. 

Aceasta ne ajută să înţelegem simplu şi limpede, 
cum prin sugestie se pot opri hemoragii, învinge consti- 
paţia, se poate face să dispară fibroame, vindeca unele 
paralizii, ieziuni, răni varicoase, etc. 

Voi lua ca exemplu un caz de hemoragie dentară, 
pe care l-am observat în cabinetul dentistului Gauthe la 
Troyes. O fată pe care o ajutasem să se vindece de 
astm după 8 ani de suferinţă, îmi spune într-o zi că vrea 
să i se scoată o măsea, ştiind-o foarte sensibilă, m-am 
oferit să intervin să i se facă extracţia fără durere. Ne¬ 
am dus la dentist. Acolo, stând în faţa pacientei îi spun: 
"Nu simţi nimic, nu simţi nimic, etc.”, şi tot repetând su¬ 
gestia, fac semn dentistului. După o clipă măseaua este 
scoasă, fără ca d-ra D... să fi simţit ceva. şi cum se 
întâmplă adeseori s-a declanşat o hemoragie. 

Dentistului care voia să întrebuinţeze un hemosta¬ 
tic, îi spun că vreau să încerc cu sugestia; iar fetei îi cer 
să mă privească drept în ochi şi îi sugerez că până în 
două minute hemoragia se va opri singură. D-ra D... mat 
scuipă de câteva ori cu sânge şi atâta tot. îi spun să 
deschidă gura şi constatăm că în cavitatea măselei se 
formase un mic cheag de sânge. 

Cum să ne explicăm acest fenomen ? în modul cel 
mai simplu. Sub influenţa ideii: "hemoragia trebuie, să 
se oprească", inconştientul a trimis arterioleîor şi 
venulelor ordinul să nu mai lase să curgă sânge şi, cu 
docilitate, ele s-au contractat în mod natural, după cum 

s-ar fi contractat în mod artificial în contact cu un hemo¬ 
static, ca de pildă adrenalina. 

Acelaşi raţionament ne face să înţelegem cum 
poate dispărea un fibrom. Inconştientul primind, ideea 
"fibromul trebuie să dispară", creierul porunceşte 
arterelor care-1 hrănesc să se contracte; acestea se 
contractă, astfel fibromul nu mai primeşte hrană şi 
moare, se usucă, dispare. 

Folosirea sugestiei pentru vindecarea 
suferinţelor morale şi a viciilor 

Neurastenia, atât de frecventă astăzi, se vindecă 
prin sugestie, practicată după cum am arătat şi un timp 
mai îndelungat. Am avut norocul să fi contribuit la vin¬ 
decarea unui mare număr de neurastenici, cărora li se 
aplicase zadarnic, tot felul de tratamente. Unul chiar stă¬ 
tuse un an într-un sanatoriu special din Luxenburg fără 
să obţină vreo îmbunătăţire a tristei lui stări. în şase 
săptămâni prin metoda mea s-a vindecat cu totul şi este 
astăzi cel mai fericit om, după ce a fost cel mai nenoroc¬ 
it. şi nici nu va mai cădea vreodată, fiindcă l-am învăţat 
să-şi facă autosugestie conştientă, pe care o practică 
într-un chip minunat. 

Sugestia fiind utilă pentru tratarea suferinţelor fi¬ 
zice şi morale, ea devine binefăcătoarea societăţii, 
putând să transforme în oameni cinstiţi pe nenorociţii 
din casele de corecţie şi din închisori, care astăzi ieşind 
de acolo măresc numărul criminalilor. 

Sa nu se spună că aceasta, este imposibil. Este 
posibil şi pot dovedi. 

Voi cita următoarele două cazuri. Dar, mai întâi, 
trebuie să deschid o paranteză. Pentru a face mai uşor 
înţeles cum lucrează sugestia în tratamentul viciilor 
morale, voi folosi următoarea comparaţie: Să ne 
închipuim cum creierul este o scândură în care sunt 
bătute cuie ce reprezintă ideile, obiceiurile, instinctele 
noastre din care decurg acţiunile noastre. Dacă con¬ 
statăm la cineva o idee rea, un rău obicei, un rău 
instinct, adică un cui rău, luăm un altul, care este obi¬ 
ceiul, instinctul opus bun şi îl punem direct în capul cuiu¬ 
lui rău şi dăm o lovitură de ciocan, adică facem o sug¬ 
estie. Noul cui se va înfige de un milimetru de pildă, în 
timp ce vechiul va ieşi pe atâta. La fiecare lovitură de 
ciocan, adică la fiecare nouă sugestie, se va înfige mai 
mult cuiul cel bun şi va ieşi cel rău, încât după un oare¬ 
care număr de lovituri instinctul rău va fi înlocuit prin cel 
bun. Această substituire făcută, pacientul este vindecat. 

Revin la exemplele anunţate : Tânărul M..., de 11 
ani, domiciliat în Troyes, era, noaptea chiar şi ziua, vic¬ 
timă acelor mici accidente ale primei copilării; mai era şi 
cleptoman şi mincinos. După cererea mamei lui, i-am 
făcut sugestie. Chiar după, prima şedinţă copilul n-a mai 
avut accidente ziua, dar noaptea tot nu se putea ţine. 
încetul cu încetul, după câteva luni, s-a vindecat de 
slăbiciunea lui fizică, iar până în şase luni nici nu mai 
fura, nici nu mai minţea. 

Fratele acestui copil, băiat de 18 ani, purta o 
grozavă ură unui alt frate al său. Când beat, cu greu îşi 
putea stăpâni o furioasă poftă de a-şi înjunghia fratele. 
Simţea că într-o zi tot va face crima şi că apoi va plânge 
cu disperare pe cadavrul victimei sale. 

l-am făcut şi acestuia sugestie, cu rezultat, într- 
adevăr minunat: Vindecat de la prima şedinţă. Ura a dis¬ 
părut, făcând loc unui sentiment de bunăvoinţă, şi chiar 
de prietenie. L-am urmărit multă vreme şi am constatat 
că vindecarea a fost definitivă. 

Când se obţin prin sugestie asemenea rezultate, 
n-ar fi oare util, aş spune chiar absolut necesar, a o 
adopta şi a o introduce în şcolile de corecţie ? Sunt con¬ 
vins ca prin sugestii zilnic aplicate copiilor vicioşi, mai 
mult de 50% ar putea fi aduşi pe calea bună. Nu s-ar 
face oare un mare serviciu societăţii înapoindu-i-se 
sănătoşi, membri atinşi de putreziciune morală? 

Poate, mi se va spune că răspândirea sugestiei ar 
fi periculoasă fiindcă ar putea fi întrebuinţată cu acelaşi 
succes şi pentru rău. Argumentul este slab, căci, s-ar 
putea avea grijă de-a se încredinţa practicarea sugestiei 
unor persoane bine alese, iar fiindcă aceia care vor să 
facă rău, nu aşteaptă autorizaţia nimănui. 

Dar admiţând că sugestia prezintă oarecare prime¬ 
jdie, aş întreba, care este oare lucrul ce întrebuinţăm 
fără primejdie? Este oare aburul? Este explozibilul? 
Este trenul, corabia, electricitatea, automobilul, aero¬ 
planul? Sau otrăvurile din farmacie unde o clipă de 
neatenţie la cântărire poate ucide mii de bolnavi ? 


58 


Emil Coue 


CE POATE AUTOSUGESTIA. 

Câteva cazuri de vindecare. 

D-şoara M. D., din Troyes, suferea de opt ani de 
astm, ceea ce o obliga să doarmă în şezut mai toată 
noaptea, chinuindu-se să-şi umple plămânii. 
Experienţele preliminarii au dovedit-o foarte sensibilă. 
Chiar din prima zi uşurarea este enormă, căci a avut o 
noapte întreruptă de o singură criză şi care n-a durat 
decât un sfert de ceas. 

D-nul M., domiciliat în Sainte-Savine, lângă 
Troyes, paralizat de doi ani din cauza unor leziuni 
medulare. Paralizia nu-i decât la picioare, unde circu¬ 
laţia sângelui abia se mai face şi de aceea sunt con¬ 
gestionate, umflate şi învineţite. Diferite tratamente, au 
fost aplicate fără rezultat. 

După opt zile de sugestie şi de autosugestie, 
observ puţină mişcare în piciorul stâng. Din săptămână 
în săptămână progresul este tot mai apreciabil şi ca 
mişcare şi ca înfăţişare a membrelor bolnave. După 11 
luni, pacientul coboară singur pe scară, face 800 de 
metri pe jos, după un an se întoarce la lucru şi de atun- 

ci nu s-a arătat nici o urmă a paraliziei. 

D-nul A. G., din Troyes, suferea de mult de o enter- 
ită pe care n-a vindecat-o nici un tratament încercat. 
Starea morală proastă: d. G. este trist, întunecat, neso¬ 
ciabil şi urmărit de gândul sinuciderii. Experienţele pre¬ 
liminare reuşesc uşor, iar sugestia dă rezultate din 
prima zi. Trei luni i-am făcut sugestii, la început zilnic, 
apoi tot mai rar. După acest timp, vindecarea este com¬ 
pletă: enterita dispare şi moralul devine foarte bun. 
Doisprezece ani cât am urmărit pe acest pacient, n-am 
observat nici cea mai mică recidivă. D-l G. este un 
exemplu din cele mai izbitoare pentru cei ce pot practi¬ 
ca sugestia sau mai bine zis autosugestia. Atât sugestia 
din punct de vedere fizic, cât şi cea din punct de vedere 
moral, d. G., o primea foarte bine şi zilnic îi creştea 
încrederea în el. ştiindu-se bun lucrător îndrăzni să-şi 
procure pe credit o maşină de tricotaj, făcu afaceri bune 
şi în scurt timp avea atelier cu şase maşini. însă 
rămânea desigur simplu lucrător, dacă nu şi-ar fi dat, cu 
ajutorul sugestiei, încredere în sine. 

D-nul X., funcţionar la poşta din Luneville, pierde 
un copil. Durerea îi aduce o comoţie cerebrală, ce se 
manifestă printr-un tremurat nervos. Unchiul său mi-l 
aduce la începutul lui Iunie. îi fac experienţele pregăti¬ 
toare şi o sugestie. După patru zile bolnavul vine şi-mi 
spune că n-a mai tremurat. Nouă sugestie. N-a mai 
venit, deşi îl rugasem să se întoarcă după opt zile. După 
câtva timp, unchiul îmi spune că a primit o scrisoare de 
la nepot, care îi anunţă că este cu totul vindecat. 



60 


Emil Coue 

Am fost informat că vindecarea s-a menţinut. 

D-nul Y., din Nancy, neurastenic de mai mulţi ani; 
are fobii, temeri, stomacul şi intestinele funcţionează 
rău, somnul prost; este trist cu idei de sinucidere; merge 
ca un om beat şi nu se gândeşte decât ia boala lui. Nici 
un tratament nu i-a folosit şi din ce în ce se simte mai 
rău, cu toate că a stat o lună şi într-un sanatoriu special. 

D-nu Y, vine la mine la începutul lui Octombrie. 
Experienţele pregătitoare destul de uşoare. Explic bol¬ 
navului mecanismul autosugestiei şi existenţa în noi a 
fiinţei conştiente şi a fiinţei inconştiente. Sugestie. D-nu 
Y., a fost neliniştit timp de câteva zile de explicaţiile ce i 
le-am dat; dar apoi, a înţeles. îi fac sugestie şi îşi face 
autosugestie, zilnic. Ameliorarea la început este 
înceată, dar după şase săptămâni este complet vinde¬ 
cat. Fostul bolnav, care se credea omul cel mai 
nenorocit, acum este fericit. Nu numai că nu i-a mai 
revenit boala, dar lucrul nici n-ar fi posibil, fiindcă d. Y. 
este convins că n-ar mai putea cădea în trista lui stare 
de mai înainte. 

D-na T., din Nancy. Neurastenie, dispepsie, nos- 
tralgie, enterită, dureri în diferite părţi. De mulţi ani se 
caută, fără nici un folos. Sugestie din purtea mea, auto¬ 
sugestie dintr-a ei. Ameliorare din prima zi; progres 
neântrerupt până la vindecarea completă a stării 
morale; iar dintre suferinţele fizice n-a mai persistat 
decât enterită, mult atenuată. 

D-na X., sora d-nei T. Neurastenie gravă; stă în pat 

15 zile pe lună, cu totul incapabilă de a se mişca sau de- 
a lucra ceva; tristeţe, lipsă de poftă de mâncare, apara¬ 
tul digestiv funcţionează rău. Vindecare durabilă, fiindcă 
mult timp după, n-am constatat revenirea bolii. 

D-na H., din Maxeville. Eczemă generalizată şi 
deosebit de gravă la piciorul stâng. Ambele picioare 
umflate, mai ales la glezne, merge greu şi cu dureri. 
Sugestie. în aceeaşi zi chiar, d-na H., face câteva sute 
de paşi fără osteneală. A doua zi picioarele se dezum¬ 
flă; eczema dispare repede. Boala nu revine. 

D-na P., din Laneuveville. Dureri în rinichi şi 
genunchi. Boala este veche de zece ani şi zilnic, se 
agravează. Sugestie şi autosugestie. Ameliorarea 
începe imediat şi creşte progresiv. Vindecarea se mani¬ 
festă repede prin semne neândoielnice şi se menţine. 

Sugestionarea copiilor când dorm 

Vreau să vă spun câteva cuvinte asupra unui pro¬ 
cedeu foarte bun, pe care părinţii ar trebui să-l între¬ 
buinţeze în educaţia copiilor pentru a-i dezvăţa de 
defectele lor. 

După ce copilul a adormit, unul din părinţi se 
apropie încet de pat şi de la o depărare de un metru 
repetă murmurând, de 15 - 20 de ori, însuşirile ce le 
doreşte copilului său, atât în privinţa sănătăţii, a somnu¬ 
lui, cât şi a lucrului, a hărniciei, a purtării, apoi se 
retrage, încet, să nu se trezească copilul. 

Această metodă, atât de simplă dă rezultate şi 
este uşor de înţeles pentru ce. Când copilul doarme cor- 

pul şi fiinţa lui conştientă se odihnesc, sunt, putem 
spune, anihilaţi, dar inconştientul veghează; deci lui i se 
adresează părintele. Primeşte tot ce i se spune, fără 
discuţie şi încetul cu încetul, copilul ajunge să facă ceea 
ce părinţii doresc. 

CONCLUZIE 

Această concluzie este foarte simplă şi se poate 
exprima în puţine cuvinte. Avem în noi o forţă de o put¬ 
ere incalculabilă, care mânuită în chip inconştient, ne 
este adeseori dăunătoare. Dacă dimpotrivă o conducem 
conştient şi cuminte, ne dă stăpânire de noi înşine. 
Astfel, nu numai că putem îndepărta pe noi şi de alţii 
bolile fizice şi morale, dar chiar să trăim aproape fericiţi, 
oricât de grele ar fi împrejurările vieţii noastre. 

în sfârşit, şi mai ales, sugestia poate şi trebuie să 
fie întrebuinţată pentru regenerarea morală a celor ieşiţi 
de pe calea binelui. 


* 


Câteva fraze din scrisorile adresate d-lui Coue. 

..."Rezultatul definitiv al examenului de limba 
engleză s-a dat de două ceasuri şi mă grăbesc să vă 
informez cum am trecut. Am dat un oral strălucit: înainte 
n-am avut mai de loc acele bătăi de inimă care îmi 
pricinuiau greţuri insuportabile. în timpul examenului mă 
minunam de liniştea mea şi dădeam impresia că sunt cu 
totul stăpână pe mine. într-un cuvânt, tocmai oralul de 

care mă temeam mai mult, a contribuit mai mult ia suc¬ 
cesul meu. Am fost clasificată a doua şi vă sunt foarte 
recunoscătoare, pentru că intervenţia D-v. mi-a dat 
putinţa superiorităţii asupra celorlalte candidate" etc. 

D-şoara V,, profesoară de liceu. 

..."Vă mulţumesc din toată inima pentru marele 
bine ce mi-a făcut metoda D-v. înainte de a fi venit la D- 
v., mă înăbuşeam după o sută de paşi, pe când acum 
fac kilometri fără să obosesc. Fac de mai multe ori pe zi 
şi cu multă uşurinţă în 40 de minute drumul." 

Paul C., rue Strasbourg, Nancy, 

..."Nici nu ştiu cum să vă mulţumesc. Datorită D-v. 
sunt aproape complet vindecat. Aveam la fiecare picior 
câte o plagă varicoasă. Aceea de la dreptul, care era cât 
palma, este vindecată, ca prin farmec. Eram de mai 
multe săptămâni în pat, când am început să urmez 
metoda D-v. în scurt timp ulcerul s-a închis şi am putut 
să mă scol. Acel al piciorului stâng nu-i vindecat de tot, 
dar este pe cale foarte bună. 

Aşa fiind, spun seara şi dimineaţa, şi voi recita-o 
totdeauna, formula Dv. în care am totală încredere. 

Trebuie să vă mai spun că nici nu-mi puteam 
atinge gambele de durere, care erau şi tari ca piatra. 
Acum nu mă mai dor şi merg uşor. Ce fericire!..." 

D-na.L, Mailleroncourt-Charette 
(Haute-Saone). 

AFORISME, CUGETĂRI, SFATURI. 


Omul este ca un rezervor care ar avea sus un robi¬ 
net de încărcare, iar jos un altul ceva mai mare, de 
scurgere. 

Ce se întâmplă dacă robinetele sunt deschise în 
acelaşi timp ? Fără îndoială că rezervorul ar fi mereu 
gol. Dar ce se întâmplă dacă robinetul de jos este 
închis? Rezervorul se umple cu încetul şi apoi debor¬ 
dează. 

Prin urmare, aibă grijă fiecare să ţină închis robi¬ 
netul de jos şi în acest scop, să nu şi risipească puter¬ 
ile, să nu facă, ceea ce mulţi fac, adică o sută de mişcări 
acolo unde nu-i nevoie decât de una singură, să nu se 
grăbească niciodată, şi să creadă uşor de făcut tot ce-i 
posibil. Procedând astfel, rezervorul nostru de forţe va fi 
mereu plin şi ceea ce va da afară, va fi mai mult decât 
destul pentru nevoile noastre, dacă, ştim să facem 
economie. 


rk 


Nu anii fac bătrâneţea, ci gândul că îmbătrânim; 
sunt oameni tineri la 80 de ani şi alţii bătrâni la 40. 

* 

Altruistul găseşte fără să caute, ceea ce egoistul 
caută fără să găsească. 


* 


Cu cât faci mai mult bine altora, cu atât îţi faci mai 
mult şi ţie însuţi. 


* 


Este bogat cel ce se crede bogat, şi sărac cel ce 
se crede sărac. 


* 


Cel ce are mare avere, ar trebui să facă mult bine. 


* 


Când două persoane convieţuesc, concesiunile 
aşa zise mutuale, le face totdeauna numai una din ele. 

* 


Vrei să nu te plictiseşti niciodată ? Să ai mai mulţi 
cai de bătaie. De te saturi de unul, încaleci pe altul. 

Ereditatea constă mai ales în ideea ce ne facem 
că urmările ei sunt fatale. 


* 


Cel născut bogat nu ştie ce-i bogăţia; după cum 
cel care a fost totdeauna sănătos nu ţine seamă de ce 
comoară are parte. 


* 


Ca să te bucuri de bogăţie, trebuie să fi tras pe 
dracu de coadă; ca să te bucuri de sănătate, trebuie să 
fi fost bolnav. 


★ 


Mai bine să nu ştii de ce nu-ţi este bine şi să-ţi 
treacă, decât să ştii şi să nu-ţi treacă. 

* 


Simplifică mereu şi nu complica niciodată. 

* 


Stoicii ţineau seamă de puterea imaginaţiei când 
în loc de "nu vreau să sufăr", spuneau "nu sufăr". 

Nu putem avea de cât o singură idee deodată în 
spirit; ideile se succed, nu se suprapun. 

* 


Nu impun nimic nimănui, ci numai ajut oamenilor 
să facă ceea ce ar dori să facă, însă nu se socotesc în 
stare să reuşească. Nud o luptă între ei şi mine, ci o 
tovărăşie. Eu le arăt cum să se servească de forţa care 
este în ei. 


* 


Nu vă îngrijiţi din pricina răului, ci constataţi-i 
urmările pentru a le face să dispară. încetul cu încetul 
inconştientul va învinge şi cauza, dacă este posibil. 

* 


Cuvintele "aş vrea din toată inima", atrag întot¬ 
deauna: "dar nu pot", şi acestea din urmă, triumfă. 

* 


Dacă suferi, dacă te doare ceva, nu spune; "Am să 
încerc să fac să-mi treacă", ci; "am să fac să-mi treacă" 
; când este îndoială, nu-i niciodată rezultat bun. 

Cheia metodei mele stă în recunoaşterea superi¬ 
orităţii imaginaţiei asupra voinţei. Dacă merg amândouă 
în aceeaşi direcţie, adică dacă îţi zici "Vreau şi pot", este 
foarte bine. Altfel imaginaţia este totdeauna mai tare. 

* 


Să ne cultivăm caracterul, să învăţăm a vorbi 
scurt, limpede, simplu şi cu liniştită hotărâre; să vorbim 
puţin, dar lămurit, să nu spunem decât numai ceea ce 
trebuie. 


Să ne exercităm stăpânirea de noi înşine. Să ne 
ferim de mânie; ea ne mănîncă rezerva de energie; ne 
slăbeşte. Mânia nu ne duce niciodată la nimic bun; nu 
face decât să distrugă şi este totdeauna o piedică în 
calea succesului. 


* 


Să fim liniştiţi, blânzi, binevoitori, siguri de noi* şi 
pe deasupra să ştim să ne mulţumim cu ce avem şi cu 
ce putem, să nu depindem de alţii. 

* 


Inconştientul conduce totul în noi, şi fizicul şi 

moralul. El prezidează funcţionarea tuturor organelor şi 
chiar a celei mai mici celule, prin intermediul nervilor. 

* 


A-ţi fi teamă de o boală înseamnă a-i înlesni 
evoluţia, a o provoca. 


* 

A crede că nu mai ai iluzii este încă o iluzie. 

* 


Nu-ţi pierde vremea căutând bolile ce ai putea 
avea, fiindcă procedând astfel îţi făureşti singur boala. 

* 


Când vrei să-ţi faci autosugestie conştientă, fă-ţi-o 
în chip natural, simplu, cu convingere, şi mai ales fără 
efort. Dacă autosugestia inconştientă şi care adeseori 
este rea, se realizează cu atâta uşurinţă, este pentru că 
se face fără efort. 


* 


Să ai siguranţă că vei obţine ceea ce urmăreşti, şi 
vei obţine; bineînţeles dacă lucrul este rezonabil. 

Ca să devii stăpân pe tine, ajunge să te gândeşti, 
sincer, că eşti pe cale de a deveni... îţi tremură mâinile, 
paşii îţi sunt nesiguri, etc... spune-ţi că toate acestea au 
început să dispară şi încetul cu încetul vor dispărea. 

* 

Nu trebuie să ai încredere în mine, ci în tine însuţi, 
deoarece numai în tine este puterea ce te va vindeca. 
Rostul meu nu-i decât să te învăţ cum să te serveşti de 
acea putere. 


* 

Nu discuta niciodată lucruri pe care nu le ştii, fiind¬ 
că nu vei spune decât prostii. 

ie 


Lucrurile ce-ţi par ciudate, au şi ele o cauză cu 
totul firească; dacă însă ţi se par astfel, este pentru că 
n-ai prins acea cauză. Când o vei cunoaşte, nu vei mai 
vedea nimic nenatural în ele, 

ie 


Când este conflict între voinţă şi imaginaţie, tot¬ 
deauna imaginaţia învinge. în acest caz, din nenorocire 
prea obişnuit, nu numai că nu facem ce vrem, dar facem 

tocmai opusul a ceea ce vrem. Exemplu: cu cât vrem 
mai mult să dormim, să ne amintim un nume, sa nu 
râdem, să evităm un obstacol având gândul că nu vom 
putea, cu atât mai mult ne fuge din minte numele, nu ne 
putem stăpâni râsul, sau dăm drept în obstacol. 

Prin urmare; cea dintâi calitate a omului nu-i 
voinţa, ci imaginaţia; şi de aceea este o mare greşeală 
să se recomande educaţia voinţei, când educaţia imag¬ 
inaţiei trebuie făcută. 


* 


Lucrurile nu sunt pentru noi ceea ce sunt în reali¬ 
tate, ci numai ceea ce ni se par a fi: aşa se explică măr¬ 
turiile contradictorii făcute de persoane de cea mai mare 
bună credinţă. 


* 


Crezîndu-te stăpân pe gândul tău, sfârşeşti prin a 
fi chiar. 


* 


Orice gândire, bună sau rea, se concretizează, se 
materializează, devine într-un cuvânt, o realitate, dacă 
este din domeniul posibilităţilor. 

Suntem ceea ce ne putem face singuri, nu ceea ce 
soarta ne-a făcut. 


* 


Cine pleacă în viaţă cu ideea că va reuşi, în mod 
fatal reuşeşte, fiindcă face ceea ce trebuie să 
reuşească. 


* 


Ducă n-are să treacă decât pe lângă un singur 
prilej, chiar dacă acest prilej n-ar avea decât un fir de 
păr, îl va prinde de acest unic fir de păr. Mai mult, va 
face, inconştient sau nu, să se nască prilejurile favora¬ 
bile. Acela care, dimpotrivă, se îndoieşte mereu n- 
ajunge niciodată la nimic. Poate să înoate într-un ocean 
de oportunităţi, nu le va vedea şi nu va ft în stare să 
apuce nici una. Iar împrejurările pe care le va provoca 
el, vor fi toate împotriva intereselor lui. Deci nu învinuiţi 
soarta, învinuiţi-vă pe voi. 


* 


Se predică mereu efortul; dar cine zice efort, zice 
voinţă; iar cine zice voinţă, zice şi imaginaţie, care poate 
fi în sens contrar voinţei, şi atunci rezultatul este tocmai 
opus celui căutat. 

Trebuie considerat totdeauna uşor de făcut ceea 
ce ai de făcut, bineânţeles dacă este lucru posibil. 
Lucrând în această stare de spirit, nu vei cheltui din pu¬ 
terile tale decât numai ce-i necesar; dacă însă ai socoti 
lucrul ca foarte greu, vei cheltui de zece, de douăzeci de 
ori mai multa energie decât trebuie, adică o vei risipi. 

* 


Autosugestia este un instrument de care trebuie 
sa înveţi a te servi, cum înveţi sa umbli cu oricare altă 
unealtă. 

Cea mai bună puşcă dă slabe rezultate în mâini 
fără experienţă; dar cu cât aceste mâini devin mai 
îndemânatice, cu atât glonţul merge mai uşor la ţintă. 

* 


Autosugestia conştientă, făcută cu încredere, cu 
credinţă, cu statornicie, se înfăptuieşte matematic, 
bineânţeles dacă lucrul este posibil, 

* 


Dacă unele persoane nu obţin bune rezultate cu 
autosugestia, este sau pentru că sunt lipsite de 
încredere, sau pentru că fac efort. Pentru o bună auto¬ 
sugestie este absolut necesar să nu faci nici un efort. 
Efortul implică voinţă, iar voinţa paralizează autosuges¬ 
tia. Trebuie făcut apel numai şi numai la imaginaţie. 

* 


Sunt persoane care după ce S -au îngrijit fără folos 
toata viaţa, aşteapta de la sugestie să le vindece instan- 
taneu. Este o socoteală prea pu,i n înteteapa NuTrl 
buie cerut sugestiei decât ceea ce poate da adică o 
progresivă îmbunătăţire, care puţin câte puţin se va 
transforma în vindecare, dacă este posibilă 

* 


Toată arta vrăjitorilor se reduce la autosugestie* 
oricare le-ar fi procedeul, cuvinte, descântece, gesturi’ 
pregătiri teatrale, ei n-au alt scop decât să provoace 
autosugestia de vindecare. 


* 


Orice boală nu-i simplă ci dublă {afară doar dacă 
nu-i exclusiv morală). într-adevăr, peste orice boală fi¬ 
zică se grefează şi una morală. Dacă dăm aceleia fizice 
coeficientul I, cea morală poate să aibă coeficientul I 2 
3, 10, 20, 50, 100 şi mai mult. Dar partea morală a bolii 
poate dispărea dintr-o dată, şi dacă avea un mare coe¬ 
ficient, de pildă 100, cum acel al suferinţei fizice este I 
nu mai rămâne decât acest unu, şj astfel iată cum din 
suferinţa totală nu mai rămâne decât o sutime, şi aceas¬ 
ta se numeşte o minune, deşi, cum vedem, n-are nimic 
miraculos. 

* 


Bolile fizice, împotriva părerii admise, se vindecă, 
de obicei mult mai uşor decât suferinţele morale. 

* 


Buffon zicea: "Stilul este omul". Noi zicem: "Omul 
este ceea ce gândeşte". Frica de nereuşită îl face, 
aproape fără excepţie, să nu reuşească; după cum gân¬ 
dul succesului îl duce la succes, fiindcă va putea 
învinge piedicile. 


* 


încrederea este tot atât de necesară celui care su¬ 
gestionează, ca şi celui care vrea să fie sugestionat. 
Această încredere, această credinţă, duce la rezultatele 
care nu s-au putut obţine prin toate celelalte mijloace 
încercate. 


* 


Nimeni nu ne poate da sugestii atât de puternice 
cum ne putem da singuri. 


* 


împotriva părerii generale, adevărul este că su- 

gestia, sau autosugestia, poate vindeca leziuni orga¬ 
nice. 



78 


Emil Coue 


CÂTEVA PĂRERI AUTORIZATE 

Se credea înainte că hipnotismul nu putea fi apli¬ 
cat decât în bolile nervoase; cu toate acestea domeniul 
său este mult mai întins. într-adevăr, hipnotismul 
lucrează prin intermediul sistemului nervos; dar sistemul 
nervos domină întreg organismul. Muşchii sunt puşi în 
mişcare de nervi; nervii reglează circulaţia prin acţiunea 
lor directă asupra inimii şi prin acţiunea lor asupra tutur¬ 
or canalelor din organism pe care le lărgeşte sau le 
strânge. Nervii lucrează asupra tuturor organelor şi cu 
ajutorul lor putem lucra asupra tuturor organelor bol¬ 
nave. 

Dr. Paul Joire, preşedintele 
soc. universale de studii psyhice. 

* 


Pentru înlesnirea unei vindecări influenţa morală 
are o valoare considerabilă. Este un factor de primul 
ordin, a cărui neglijare ar fi o mare greşeală, fiindcă în 
medicină, ca în toate ramurile activităţi omeneşti, totul 
este condus de forţele morale. 

Dr. Louis Renon, profesor agregat 
la Facultatea din Paris, medic al spitalului Necker, 

Răbdarea şi stăruinţa sunt singurele puteri de care 
ar trebui să ne servim în viaţă. 


Rene de Brabois. 


* 


Niciodată nu trebue pierdut din vedere marele 
principiu al autosugestiei: Totdeauna optimism, mereu 
optimism şi chiar când nu-l justifică împrejurările. 

Rene de Brabois. 


* 


Sugestia, când se sprijină, pe 
putere formidabilă. 


încredere, este o 
Dr. A. L, Paris. 


* 


Pentru a avea şi pentru a inspira o neclintită 
încredere, trebuie să poţi merge cu siguranţa unei totale 
sincerităţi; şi pentru a avea această siguranţă şi această 
sinceritate, trebuie să vezi, dincolo de interesul tău, 
binele altuia. 

"La force en noustrebuie", par Ch. Baudouin. 

SFATURI CĂTRE DISCIPOLI 

Şl 

PENTRU TOATĂ LUMEA 

Să fii sigur de tine şi să o arăţi prin timbrul vocii; sa 
fii foarte simplu în manierile dumitale şi în felul de expri¬ 
mare, fiind totuşi foarte hotărât şi cu aerul de a porunci 
bolnavului. 




Sugestia mea generală spusă cu glas uniform 
provoacă bolnavilor o uşoară somnolenţă, care ajută 
vorbelor mele să pătrundă mai uşor în inconştientul lor. 

* 


Să cauţi ca prin vorbele dumitale să provoci o 
totală încredere şi raporturi amicale cu bolnavul; astfel 
va aprecia experienţele pregătitoare şi îţi va da toată 
atenţia necesară. După ce vei fi născut în el o atitudine 
mentală prielnică şi o bună dispoziţie, şi după ce te va 
considera prieten, vei reuşi cu uşurinţă. 

Spuneţi că orice rol doreşti să împlineşti, eşti capa¬ 
bil să-l împlineşti, nu numai bine dar în mod superior; cu 
condiţia bineânţeles, să fie un rol rezonabil. 

* 


Când pacientul îţi va arunca o privire rece sau 
nemulţumită, sau dacă vei simţi că nu-i eşti simpatic, să 
nu te nelinişteşti; nesiguranţa ţi-ar micşora mijloacele şi 
să-ţi spui: "Această persoană căreia nu-i sunt simpatic, 
se va simţi totuşi atrasă către mine şi îi voi deveni sim¬ 
patic". şi totodată vei rămâne indiferent oricărei mani¬ 
festări duşmănoase. 


* 


Ştii că unii martiri au murit cu zimbetul pe buze, 
fără să sufere, deşi erau omorâţi în cele mai îngrozi¬ 
toare cazne. Privind cu ochii imaginaţiei coroana ce-i 
aştepta în cer, în loc să simtă torturile, simţeau dinainte 
fericirea de care credeau că vor avea parte după 
moarte. 


* 


lată o pildă de cum trebuie vorbit bolnavului: "Eu 
nici nu spun cuvinte de prisos, nici nu îngădui altuia să 
spună. D-ta eşti neurastenic; dar eu ştiu mai bine în ce- 
ţi stă răul. Suferi mult (neurastenicilor le face plăcere să 
le spui că suferă), însă o să te vindecăm. 

* 


Puneţi în cap că trebue să ajungi la un rezultat şi 
vei găsi drumul necesar, ba chiar fără să-l cauţi, ceea ce 
este, recunosc, ciudat în aparenţă. Dacă crezi că ai 
avea datoria să aduci pe cineva la şedinţele d-tale, vei 
găsi - fii sigur - cuvintele hotărâtoare. 

* 


Cu cât practic mai mult cu atât îmi dau mai bine 
seama că nu trebuie forţată nici măcar atenţia, încerc să 
imit natura observând-o. Un precept este cu atât mai 
bun, cu cât este mai simplu şi mai scurt. Să nu cauţi să 
faci sugestii diferite. "Din toate punctele de vedere, zi cu 
zi, sunt din ce în mai bine", este formula care răspunde 
la tot. 

Cineva avea pumnul închis de doi ani, cu toate 
tratamentele aplicate. Doctorul X., a făcut pe acea per¬ 
soană să-şi întindă mâna deschisă imediat punîndu-i în 
cap ideea : Pot. 


* 


Pacientul nu trebuie niciodată plâns, chiar dacă 
trebuie să-i recunoşti că suferă. Compătimirea i-arface 
rău. 


* 

întrebuinţez intenţionat expresii, nu ordinare, dar 
familiare: au mai multă putere. 

* 


Vorbeşte cu vocea apăsată şi joasă ca cei deprinşi 
să fie ascultaţi. 


* 


Afirm că vocea este aşa cum ne-o cultivăm şi că 
trebuie să ne-o cultivăm. Cine îşi dă osteneala necesară 
poate să dobândească o bună voce. 

* 


Cineva vrea să facă cutare lucru, dar închipuindu- 
şi că nu-i în stare, face tocmai opusul. 

Ameţeala este o pildă izbitoare pentru această 
afirmaţie. Cineva merge pe lângă o prăpastie fără să-şi 
dea seama: deodată îi vine gândul că ar putea cădea; 
dacă are nenorocul să se uite tocmai în acel moment în 
jos, este pierdut. Imaginea căderii i se face în spirit, se 
simte atras de o forţă nevăzută, care îl va atrage cu atât 
mai tare, cu cât face mai mari eforturi să-i reziste; în 
aceeaşi clipă cedează, se prăbuşeşte. Aceasta este 
cauza celor mai multe, accidente de munte. 

Ceea ce se întâmplă în domeniul fizic, se întâmplă 
şi în acel moral; gândurile nesănătoase sunt ca o pră¬ 
pastie; ele determină căderea celui ce nu ştie să se sus¬ 
tragă lor. 

ie 


Influenţa spiritului asupra trupului este o realitate; 
şi voi adăuga, că este desigur neasemănat mai mare 
decât se crede. Este imensă, incalculabilă. Câteodată o 
vedem pricinuind paralizii, care pot să fie trecătoare, dar 
care pot să dureze şi toată viaţa, dacă împrejurări spe¬ 
ciale nu vin să schimbe starea psihică a bolnavului. 

ie 


Nu vreau să spun că voinţa nu-i o forţă.. 
Din potrivă, este o mare putere; dar ea se întoarce, mai 
totdeauna, împotriva noastră. Trebuie să te pui în 
această stare de spirit: "Doresc cutare lucru şi sunt pe 
cale de a-l obţine", şi dacă nu faci efort, vei reuşi. 


* 


Să repeţi de 20 de ori dimineaţa şi seara: "Din 
toate punctele de vedere, în fiecare zi sunt tot mai bine". 
Este un remediu unic pentru toată lumea şi atât de sim¬ 
plu, atât de uşor! chiar prea simplu ! Nu-i aşa ? şi totuşi 
nimic nu-i mai important decât aceasta: Dacă ai gânduri 
de boală ai să fii bolnav; dacă te gândeşti că vindecarea 
a început, a venit, ea se va produce. 

Ceea ce operează schimbarea, nu-i speranţa, ci 
numai siguranţa. 

Este foarte uşor pentru părinţi să facă să dispară 
defectele copiilor şi să fie înlocuite cu calităţi. Pentru 
aceasta trebuie să le repete noaptea când dorm, în 
şoaptă bine accentuată, tot ceea ce doresc de la dânşii. 
Părinţii trebuie să considere aceasta ca o datorie faţă de 
copiii lor; este o hrană morală tot atât de necesară ca si 
acea fizică, şi după cum au grijă să le dea mâncare... 

* 


Lauda este un îndemn, dar nu când este neso¬ 
cotită. Reproşul este şi el un îndemn, dar prea mult 
repetat, paralizează. Eu întrebuinţez fraze care să nu 
jignească, conţinând reproşul în ele. Astfel nimeni nu se 
simte jignit, fiindcă înţelege că intenţia mea nu-i să fac 
imputare. Reproşurile şi le face omul singur; făcute de 
altul, supără. Eu nu fac reproşuri, ci numai constat. 

DARE DE SEAMĂ ASUPRA ŞEDINŢELOR 
DE LA EMILE COUE. 

(de D-na Emil leon.) 

Numele Coue face sa vibreze oraşul întreg, 
deoarce din toate păturile sociale vin suferinzii la el şi 
toţi sunt primiţi cu o egală bunăvoinţă, ceea ce pentru 
mulţi este o primă îmbărbătare. Dar ceea ce este adânc 
mişcător, este ieşirea de la şedinţe: oameni care au 
venit întunecaţi, crispaţi şi aproape duşmănoşi, (sufe¬ 
reau !) pleacă liniştiţi, mulţumiţi, câteodată încântaţi, (nu 
mai suferă). 

Cu o bonomie surâzătoare şi puternică, care este 
secretul său, d. Coue ţine în mână oarecum inimile 
tuturor celor care vin să-l consulte. Rând pe rând se 
adresează tuturor, după cum urmează : 

"Ei. bine! Doamnă, ce ne doare ?". 


."Oh !, d-ta cauţi prea mult pentru ce şi pentru că: 
ce-ţi pasă de pricina durerii ? Că te doare, nu-i 
destul Am să te învăţ cum să faci să-i treacă". 


"Şi d-ta Domnule,... plaga varicoasă văd că-ţi 
merge mai bine. Bine, foarte bine, pentru două şedinţe 
numai; te felicit pentru rezultatul obţinut. Dacă urmezi 


Of 

să-ţi faci autosugestia cum trebuie, în curând o să fii vin¬ 
decat... Zici că plaga are vârsta de zece ani ? Ei şi ? Ar 
putea fi şi de douăzeci de ani şi se va vindeca tot aşa 
de bine". 


"Dar, d-ta ?..., N-ai obţinut nici o ameliorare., ştii de 
ce ? Numai şi numai pentru că n-ai încredere în d-ta. 
Când îţi spun eu că mergi mai bine, nu-i aşa că te simţi 
mai bine ? De ce ? Pentru că crezi în mine. Crede şi în 
d-ta şi vei obţine acelaşi rezultat"... 


"O, Doamnă ! Nu-mi daţi, vă, rog, atâtea amă¬ 
nunte. Căutând amănuntele le creezi şi ar trebui o listă 
lungă să înscriem toate suferinţele d-tale. în rezumat, la 
d-ta moralul este bolnav. Ei bine», puneţi-vă în cap 
ideea că este pe cale de vindecare şi se va vindeca. Am 
să vă învăţ cum. Este de o simplicitate evanghelică . 


"Aveţi crize nervoase odată pe săptămână ? Bine. 
De azi înainte făcând ceea ce am să vă spun, n-o să le 
mai aveţi". 


"Ai un glaucom. Vindecare nu-ţi pot promite, fiind¬ 
că nu sunt sigur. Aceasta nu înseamnă însă, că nu s-ar 
putea să te vindeci; lucru pe care l-am văzut la o d-nă 
din Cholon-sur-Saone şi la alta din Taur... 


"Ei bine Domnişoară!, fiindcă de când ai fost aici 

n-ai mai avut zilnicile d-tale crize nervoase, înseamnă 
că te-ai vindecat. Totuşi mai revin-o din când în când, ca 
să te ajut să rămâi pe calea cea bună"... 


"Sugestia să nu fie o piedică pentru continuarea 
obişnuitului d-tale tratament... în ce priveşte pata de pe 
ochi, se vindecă cu încetul: opacitatea şi mărimea ei 
scad zilnic". 


Unei persoane ce se plânge de oboseală: 

"Parcă eu nu ! Sunt zile în care primirea bolnavilor 
mă oboseşte mult; totuşi primesc şi primesc toată ziua. 
Nici nu trebuie să te gândeşti măcar; "Fac de nevoie, ce 
să fac ? N-am încotro!" Vei învinge oboseala". 

(Explicaţie: Admiţând ideea oboselii ne atragem 
oboseala; pe când ideea unei datorii de împlinit, ne dă 
puterea necesară; spiritul poate şi trebuie să rămână 
stăpânul bestiei). 


"Pricina care te împedică să mergi, ori care ar fi, 
trebuie sa dispară cu încetul. Cunoşti zicala: Ajută-te şi 
Dumnezeu te va ajuta. Sa stai zilnic în picioare 2 - 3 
ceasuri sprijinit de cineva şi în loc să-ţi zici că şalele îţi 
sunt prea slabe şi că nu poţi, să-ţi zici din potrivă, că vei 
putea, că poţi". 


"Ceea ce-ţi spuneam este cu totul adevărat; a fost 
destul să te gândeşti că nu-ţi mai este rău pentru ca răul 

să treacă. Să nu mai crezi dar că ar putea reveni, şi nici 
nu va reveni". 


Tot ce gândim devine pentru noi adevăr. Deci nu 
trebuie să ne permitem să gândim rău. Gândeşte: "îmi 
trece!" şi îţi va trece, după cum în experienţa prelimi¬ 
nară gândeai că nu poţi deschide pumnul - şi nu puteai. 

Cu cât îţi spui mai mult; nu vreau, cu atât acel lucru 
se întâmplă mai sigur. Trebuie să spui: Aşa este şi s-o 
gândeşti. 


Punctul esenţial al metodei este: Ca să-ţi faci su¬ 
gestia trebuie să elimini cu totul voinţa şi să nu te 
adresezi decât imaginaţiei. Astfel înlături lupta între 
aceste două forţe, luptă din care voinţa ar ieşi cu sigu¬ 
ranţă învinsă. 


Afirmând că puterile îţi cresc cu anii, ar putea 
părea paradoxal: totuşi lucrul este adevărat. 


"D-ta, pentru diabet să urmezi mai departe trata¬ 
mentul, medical: sugestie îţi fac cu plăcere, dar vinde¬ 
care nu pot să-ţi făgăduiesc. Totuşi am văzut cazuri şi 
mai extraordinare: Sugestia făcând să scadă chiar albu- 
mina din urină şi apoi să dispară cu totul!" 

A voi şi a dori nu-i deloc acelaşi lucru. 


După aceste observaţii, îndemnuri, sfaturi, d. Coue 
roagă pe toţi să se aşeze comod şi să închidă ochii, apoi 
le adresează micul discurs, reprodus mai sus. şi în fine 
spune fiecăruia câte ceva relativ la cazul său special. 

* Celui I ia rând: "D-tale, Domnule, fie că durerile 
ce ai sunt artritice, fie că sunt de altă natură, îţi spun că 
de astăzi înainte inconştientul d-tale va face el ceea ce 
este novoie ca aceste dureri să dispară cu încetul. 
Dispărând cauza, durerile vor scădea puţin câte puţin, 
până când, în scurt timp, nu vor mai fi decât o amintire". 


* Celui de al ll-lea: "Stomacul d-tale funcţionează 
rău, este cam dilatat. Ei bine, după cum spuneam 
adineaori, începând din acest moment, funcţiile aparat¬ 
ului d-tale digestiv se vor face din ce în ce mai bine; şi 
adaug: dilataţia va scădea cu încetul. Organismul d-tale 
va reda, în chip progresiv, stomacului, elasticitatea şi 
puterile pierdute şi astfel îşi va relua forma lui iniţială, 
executând mai uşor mişcările necesare trecerii ali¬ 
mentelor. 


* Celui de al lll-lea: „ Oricare ar fi leziunile din ficat¬ 
ul d-tale, organismul face el ceea ce trebuie pentru a le 
micşora zilnic tot mai mult; şi cu cât aceste leziuni se vor 
cicatriza, cu atât simptomele de care suferi vor scădea 
mereu până la dispariţia totală. Prin urmare, puneţi în 

cap că ficatul d-tale funcţionează din ce în ce tot mai 
normal, că nu mai produce o fiere acidă, ci tot mai alcal¬ 
ină, şi care se scurge în intestin aşa cum trebuie pentru 
o bună digestie". 


* „."Băieţaşule, ascultă şi înţelege-mă bine: Ori de 
câte ori vei simţi că-ţi mai vine vre-o astfel de criză, vei 
auzi vocea mea care-ţi va spune repede ca fulgerul, 
chiar în acea clipă: Nu, nu, nu scumpul meu, n-ai să ai 
criză! şi criza va trece, fără să te fi apucat". 


* ..."Zici că ai o hernie? Ei bine, ea se poate vin¬ 
deca, ea trebuie să se vindece. Inconştientul d-tale va 
face în aşa chip ca ruptura ce ai în peritoneu să se cica¬ 
trizeze puţin câte puţin. Gaura va deveni în fiecare zi tot 
mai mică până se va închide şi nu vei mai avea hernie". 


*.: "Boala d-tale de ochi este vindecabilă şi îţi 

spun că, începând de azi leziunile încep să se vindece, 
şi pe măsură ce vindecarea va progresa, ochii d-tale vor 
vedea mai departe şi mai limpede". 


*.: "Sângele d-tale devine în fiecare zi tot mai 

bogat, tot mai roşu, tot mai viu, recăpătând zilnic ca¬ 
lităţile sângelui unei persoane cu totul sănătoasă. în 
aceste condiţii anemia va dispărea şi cu ea tot alaiul ei 
de suferinţe şi de scăderi". 

*.: "După cum ţi-am explicat, cum vei simţi că-ţi 

revin durerile, spuneţi imediat, imediat: Trece, trece, 
trece..., spune-ţi repede ca un foc de baraj. Trebuie să 
înveţi cum să-ţi faci autosugestia şi după mai mite lecţii 
n-ai să mai ai nevoie de mine; afară de cazul, bineânţe- 
les, că vei crede că mai ai nevoie". 


*"Cu d-ta au reuşit foarte bine experienţele pre¬ 
mergătoare. Dacă totuşi nu poţi dormi, este pentru că 
faci eforturi. Ar fi destul să-ţi spui: Adorm, îmi vine, 
somn, adorm... monoton ca un zumzet de albină. Dacă 
procedeul nu-ţi reuşeşte, este sigur că-l întrebuinţezi 
rău"... 


* ..: "Tot ceea ce vine cuiva la date fixe, şi-a dat 
singur, artificial. Era o vreme când toate cucoanele 
aveau nevricale la zi fixă, pentru că în copilărie auzeau 
în casă: mătuşa G., vara D., suferă de nevricale, Copila 
îşi făcea reaua autosugestie că va avea şi ea nevricale 
când va fi mare". 


* ..: "A spune: De-ar da D-zeu să n-am migrenă, 
înseamnă am să am migrenă.". 


* "Eşti constipat pentru că te gândeşti că eşti; 

dacă ai gândi că nu eşti şi că n-ai de ce să fii, n-ai fi". 


* "Temerile şi fobiile d-tale copilăreşti trebuie să 
dispară; ai doar în d-ta instrumentul de vindecare. 
Nimeni pe lume nu poate să aibă influenţă asupra d- 
tale, decât cu consimţământul d-tale". 

Să nu vii data viitoare să-mi spui că nu mergi mai 
bine; trebuie să-ţi fie mai bine. şi apoi, să nu între¬ 
buinţezi voinţa; să nu pronunţi vorba: vreau; ţi-o interz¬ 
ic, dacă-mi pot lua libertatea să-ţi interzic ceva". 


*; "Dacă ţi-ai frânt un os, du-te repede la spital. 
Sugestia nu drege oase; ea însă, influenţează 
funcţionarea organismului, care desăvârşeşte lucrarea 
chirurgului"... 


"Păzeşti regimul pentru albumînă ? 

- Nu-mi place laptele! 

- Ei bine !, închipuie-ţi, cu sinceritate! că-ţi place". 


*... : "Vii pentru a treia oară pentru mâncărime de 
piele; pune-ţi bine în cap că nu-ţi vor mai reveni nicio¬ 
dată. Dacă ţi-e teamă de ele, se vor năpusti asupra 
d-tale ... şi mai vin-o pe aici din când în când, ca să te 
susţin pe calea cea bună". 

* ... : "Trăind "Metoda", n-ai nevoie să te oboseşti 
făcând tot felul de eforturi"... 


* "Bomboanele pe care le ai în mână, îţi vor lin¬ 
işti bronşita; dar sugestia va face să-ţi dispară mai 
repede leziunile bronhiilor". 


* ... : "Urmează în totul, ce ţi-a prescris; medicul: 
darfă-ţi în acelaşi timp şi o bună sugestie: Una ajută pe 
cealaltă". 


* ... "Oricare ar fi pricina durerilor d-tale de cap, 
organismul face aşa fel ca să le înlăture progresiv; şi, 
bineânţeles, pe măsura dispariţiei lor, vei constata că, 
vor fi din ce în ce şi mai puţin violente, până când nu le 
vei mai avea deloc". 

"Dealtfel simţi - nu-i aşa ? - că de câte ori îţi trec 
mâna pe frunte, îţi iau şi o parte din dureri. Iar mai pe 
urmă, când ai să deschizi ochii, vei vedea că n-o să te 
mai doară deloc". 


*..: Pacientul: Când este cald mă înăbuş. 

Coue: Ai fost la medic ? 

Pacientul: La zece. Toţi spun că este ceva nervos, 
dar eu sufăr. 

Coue: Da. Eşti nervos; însă o să te ajutăm sa faci 
să-ţi treacă"". 

După ce a terminat cu fiecare, Coue le cere să 
deschidă ochii şi adaugă: Aţi auzit sfaturile ce v-am dat. 
Ei bine, ca să se transforme în ceva real, iată ce trebuie 
să faceţi: în fiecare dimineaţă în clipa deşteptării, şi în 
fiecare seară când vreţi să adormiţi, închideţi ochii, şi 
fără a căuta să, vă fixaţi atenţia, să vă spuneţi, destul de 
tare ca să vă auziţi vorba şi numărând pe o sfoară cu 
douăzeci de noduri, să vă spuneţi această frază: "Din 
toate punctele de vedere, în fiecare zi, sunt tot mai 
bine". Cuvintele "din toate punctele de vedere trebuie" 
fac inutila orice autosugestie particulară. Această auto¬ 
sugestie generală trebuie făcută în chip simplu, 
copilăresc, şi cât se poate de mecanic, adică fără nici un 
efort. Cu acest procedeu o facem să pătrundă în chip 
mecanic, prin urechi, in inconştient, unde odată intrată 
reglează şi activează acţiunea acestuia". 

"Această metodă trebuie urmată toată viaţa, fiind 
un tratament şi curativ şi preventiv" 

"Daca în cursul zilei sau noaptea, simţi o durere 
fizică sau morală, să-ţi afirmi singur, că întrucât depinde 
de conştiinţa, de gândul d-tale, n-ai să-i adaugi nimic, 
ba încă o să o faci să dispară. După ce ai luat această 
atitudine mentală, să te izolezi pe cât posibil, să închizi 
ochii, şi tot trecându-ţi mâna pe frunte dacă-i vorba de 
ceva moral, sau pe partea dureroasă dacă este ceva 
fizic, să repeţi, cât de repede, din buze, încet dar sa te 
auzi, acest cuvânt: "trece, trece trebuie", etc. Cu puţină 
deprindere şi cu încredere oarbă sau adânc înţelegă¬ 
toare, ajungi să faci să dispară durerea în 20 - 25 de 

secunde. Reâncepi ori de câte ori simţi nevoia". 

Coue mai adaugă; "Dacă până acum când nu şti¬ 
aţi cele ce aţi învăţat aici, era explicabil să vă faceţi 
autosugestii inconştiente rele, de acum înainte acest 
lucru nu trebuie să vi-l mai iertaţi, şi dacă totuşi vi se mai 
întâmplă, să nu daţi vina decât pe D-v. şi bătându-vă în 
piept să spuneţi "mea culpa, mea maxima culpa". 

COUE LA PARIS ÎN OCTOMBRIE 1918 
Şl ÎN APRILIE 1920. 

(însemnări de d-na E. Leoti) 

Lăsând la o parte numeroşii bolnavi de tot felul 
care au văzut durerile lor scăzând şi chiar dispărând 
sub influenţa binefăcătoarei acţiuni a lui Coue, vom cita 
numai câteva învăţăminte formulate de el în acest oraş, 
cu diferite ocazii. 

întrebare: De ce eu cu toată credinţa şi rugăciunile 
către Dumnezeu şi cu toate că practic metoda D-v., nu 
obţin rezultate mai bune ? 

Coue: Pentru că, probabil, în adâncul d-tale mai 
stă o inconştientă îndoială, sau pentru că practici meto¬ 
da cu efort. Ori, nu uita că efortul vine de la voinţă şi 
când voinţa este în joc, imaginaţia intră şi ea; dar mult 
mai degrabă în sens opus, de unde urmează că ajungi 
la rezultatul tocmai contrar celui căutat. 

întrebare:: Ce să facem când ceva ne plictiseşte ? 

Coue: Să ne repetăm imediat; "Nu, nu, aceasta nu 
mă plictiseşte; de loc, absolut de loc, ba chiar îmi este 
plăcut". Adică să ne încăpăţânăm, să ne îndemnăm în 
direcţia cea bună, în loc să ne dăm drumul pe cea rea. 

întrebare: Experienţele preliminare mai sunt nece- 

sare când s-ar amesteca un fel de orgoliu care îndeam¬ 
nă să le respingi ? 

Coue: Nu sunt niciodată indispensabile, ci sunt 
numai de foarte mare folos; căci, cu toate ca unora li s- 
ar putea părea jocuri copilăreşti, sunt, dinpotrivă, foarte 
serioase, fiindcă dovedesc aceste trei lucruri: 

1. Că orice idee pe care o avem în spirit devine 
adevăr, realitate pentru noi şi are tendinţa să se trans¬ 
forme în act. 

2. Că dacă este conflict între imaginaţie şi voinţă 
cea dintâi triumfă totdeauna, şi deci se întâmplă tocmai 
contrariul de cum ne-am dorit. 

3. Că este uşor să ne punem în spirit, fără efort, 
ideea ce dorim să avem, fiindcă putem gândi succesiv 
nu pot, şi îndată, pot. 

Experienţele preliminare nu trebuie încercate de 
nimeni singur, acasă, fiindcă s-ar putea - împrejurările şi 
condiţiile nefiind toate şi bine observate - să nu 
reuşească şi atunci încrederea este zdruncinată. 

întrebare: Cum să nu te gândeşti la durere când 
suferi ? 

Coue: Să nu-ţi fie teamă de a gândi la durerea ce 
te chinuieşte; dimpotrivă, trebuie să te ocupi de ea, însă 
numai pentru a-i spune: "Nu-mi este frică de tine" Dacă 
un câine se repede lătrând la d-ta, priveşte-l drept în 
ochi, şi nu te va muşca; dar dacă îţi va fi teamă de el, 
dacă îi întorci spatele, îndată îţi înfige colţii. 

întrebare.Dar dacă vreau să plec ? 

Coue: Pleacă, privindu-l. 

întrebare. 'Cum să realizăm ce dorim ? 

Coue: Repetând mereu ceea ce doreşti, de pildă : 

"câştig încredere în mine" şi o câştigi; "memoria mea se 
îmbunătăţeşte" şi se va îmbunătăţi; "devin cu totul 
stăpân pe mine" şi devii. Dacă însă îţi spui contrariul, 
contrariul se realizează. 

Ceea ce-ţi spui cu statornicie şi foarte repede, se 
produce (bineânţeles în limita celor rezonabile). 

întrebare: Din punct de vedere religios găsesc 
nedemn din partea Atotputernicului să facă sa depindă 
supunerea noastră la voinţa Lui de ceece numiţi o dibă¬ 
cie mecanică: autosugestia conştientă. 

Coue: Vrând nevrând, imaginaţia ne domină 
voinţa când este cu ea în conflict. 

Putem îndrepta imaginaţia pe calea cea buna ară¬ 
tată de judecată, întrebuinţînd în chip conştient pro¬ 
cedeul mecanic pe care îl întrebuinţăm inconştient pen¬ 
tru a apuca adeseori calea cea rea. 

Autosugestia conştientă are puterea să ne 
elibereze de piedicile ce singuri ne făurim şi care pot fi 
o perdea între Dumnezeu şi noi... 

întrebare.Ce trebuie făcut pentru a determina pe 
cineva care suferă să-şi facă binefăcătoarele autosu¬ 
gestii ? 

Coue: Să nu stăruieşti, să nu cauţi să faci morală. 
Să-i aminteşti numai - dar mereu - că autosugestia 
făcută cu încredere duce la rezultatul urmărit. 

întrebare: Cum să-ţi explici, şi cum să explici" alto¬ 
ra, că repetarea aceloraşi vorbe: "adorm"... "trece".., 
etc., pot avea vreun efect şi încă atât de puternic şi 
durabil. 

Coue: Repetarea aceloraşi vorbe sileşte să le 
gândeşti, şi când le gândeşti, ele devin adevăr pentru 

acela ce le gândeşte, şi atunci se înfăptuiesc. 

întrebare:Cum să-ţi păstrezi o lăuntrică stăpânire ? 

Coue: Ca să fii stăpân pe tine este destul să o 
gândeşti; şi ca să gândeşti această idee trebuie să ţi-o 
repeţi mereu, dar fără efort... Fizicul se stăpâneşte tot 
aşa ca şi moralul. 

Un altul afirmă: Când nu-ţi faci datoria este drept 
să fii neliniştit sau trist; deci autosugestia nu trebuie să 
împedice o suferinţă dreaptă. 

Coue: (foarte serios şi hotărât): Desigur, fără 
îndoială, n-ar trebui să fie aşa... dar aşa este. 

întrebare: Pentru ce acest bolnav acum vindecat 
avea mereu crize grozave ? 

Coue: îşi aştepta crizele şi le aştepta cu frică.., 
deci le provoca. Dacă acest bolnav îşi pune temeinic în 
suflet că nu va mai avea crize, nu le va mai avea; dacă 
însă va gândi că le va avea, le va avea!... 

întrebare: întru cât metoda D-v. este diferită de 
altele ? 

Coue: Deoarece eu spun că nu voinţa ne con¬ 
duce, ci imaginaţia. 

întrebare: Vreţi să-mi faceţi un rezumat al 
"Metodei" pentru d-na R., care se ocupă de o importan¬ 
tă operă de binefacere ? 

Coue: Spre deosebire de ceea ce se spune, nu 
voinţa ne acţionează, ci imaginaţia (aspect al inconş¬ 
tientului). Dacă se întâmplă câteodată să facem ceea ce 
voim, este numai pentru că în acelaşi timp gândim că 
putem. în cazul contrar, lucrăm exact invers de cum am 
vrea. 

Trebuie să căutăm să ne conducem imaginaţia, 

deoarece ea ne conduce; în chipul acesta ajungem să 
fim cu uşurinţă stăpâni atât pe fizicul cât şi pe moralul 
nostru. 

Cum se atinge acest rezultat? Practicând auto¬ 
sugestia conştientă. 

Autosugestia conştientă se întemeiază pe acest 
principiu: Orice idee avem în spirit devine pentru noi 
adevărată şi are tendinţa să se înfăptuiască. 

Prin urmare, dacă doreşti ceva - bineânţeles 
rezonabil - îl vei obţine după un timp mai mult sau mai 
puţin lung, repetându-ţi mereu că acel ceva se 
pregăteşte, vine, se înfăptueişte. Astfel câştigi o calitate 
sau pierzi o meteahnă, fizică sau morală, întocmai cum 
ai dorit. 

Şi totul se cuprinde în formula generală: 

"Din toate punctele de vedere, sunt tot mai bine". 

întrebare: Dar acei trişti,... acei chinuiţi de dureri ? 

Coue: Câtă vreme ai să gândeşti: sunt trist, n-ai să 
poţi fi vesel. Dar pentru a gândi ceva anumit, este destul 
să gândeşti, fără efort: gândesc acest ceva, însăşi du¬ 
rerea, oricât de violentă, scade, dispare prin acelaşi pro¬ 
cedeu. 


Soseşte unul, gîrbov, târându-se cu greu, sprijinit 
în două beţe, cu înfăţişarea tristă... 

Coue după ce îi pune câteva întrebări, adaugă : 
Cu toate că reumatismele d-tale au vârsta de 32 de ani, 
n-avea grijă, nu vor mai dăinui mult. 

Apoi, după ce-l supune unora din acele experienţe 
preliminare, îi spune: închide ochii şi repetă repede, 







102 

Emil Coue 

foarte repede : îmi trece, îmi trece.,, {în acelaşi timp 
Coue, timp de vreo jumătate de minut, îşi trecea tot atât 
de repede mâna pe genunchii pacientului), şi imediat, 
cu energie: Ei, acum nu te mai doare! Scoală şi mergi! 
(Bolnavul merge) - Mai repede! mai iute!, şi mai iute! 
(Bolnavul merge repede) - Iar acum pentru că mergi aşa 
de bine, ai să alergi. Aleargă!, aleargă Domnule! 
(Bolnavul aleargă, vesel, întinerit, spre marea lui mirare 
şi a numeroasei asistenţe). 

Lucrul acesta s-a petrecut la Paris, în şedinţa de la 27 
Aprilie 1920, în clinica d-rului Berillon. 


O doamnă din asistenţă declară: Soţul meu de 
mulţi ani suferea de astm în aşa grad, că se aştepta la 
deznodământul fatal. Medicul curant l-a părăsit spunând 
că nu mai are ce-i face. După o singură vizită la d. Coue 
a fost vindecat aproape radical. 


Se ridică o Doamnă şi mulţumeşte lui Coue în ter¬ 
meni mişcători. Medicul său, care o întovărăşea, explică 
asistenţei că întrebuinţând toate tratamentele obişnuite 
n-a putut nici măcar să-i amelioreze o anemie cerebrală 
de care suferea de mult. Boala totuşi a dispărut ca prin 
minune cu ajutorul autosugestiei conştiente. 


Din diferite părţi ale sălii izbucnesc manifestaţii de 
recunoştinţă din partea persoanelor care au fost vinde¬ 
cate de Coue. 

Un medic: Arma vindecării este autosugestia. 
Coue este un geniu. 

O doamnă în vârstă: Este foarte plăcut când eşti 
bătrân şi şubred să te simţi înviorat după o lungă stare 
de totală şi generală indispoziţie. Lucrul s-a întâmplat cu 
mine şi rezultatul e trainic, dăinuieşte de mult şi îl 
datoresc "Metodei". 


Coue afirmă şi repetă că fiecare se vindecă singur, 
adăugând la orice ocazie: "N-am nici un fluid... nici un 
fel de vrajă...; N-am vindecat pe nimeni niciodată... 
Discipolii mei ajung Ea aceleaşi rezultate ca şi mine... 
Bolnavii se vindecă singuri". 


Şi în parte este adevărat; deoarece, mai târziu, 
când vocea caldă a lui Coue se va stinge, preţioasa lui 
Metodă, operă nemuritoare, va continua să mângîie şi 
să vindece, tot mai mult, tot mai bine, fiindcă formulele 
ei simple vor fi tot mai adânc înţelese... 


Sunt tot mai bine! 
"Trece!!" 

MINUNEA. 


(Extras din "Renaissance politique, 
litteraire et artistique” 18 Dec. 1920). 

Omagiu lui E. Coue. 

în Septembrie 1920 am deschis pentru întâia oară 
cartea tui Ch. Baudouin, profesor la institutul J. J. 
Rousseau din Geneva. Această lucrare se numeşte 
"Sugestie şi Autosugestie" şi este închinată lui "Emile 
Coue în semn de adâncă recunoştinţă". 

Cartea conţine expunerea unei măreţe opere 
umanitare, rezemată pe o teorie ce ar putea părea 
copilărească, atât de mult este la îndemâna oricui. Dar 
dacă fiecare ar practica-o, ar declanşa cel mai mare 
bine pentru înteaga omenire. 

Sunt mai mult de douăzeci de ani de când Emile 
Coue, fost discipol al lui Liebeault; părintele doctrinei 
sugestiei, se ocupă de această doctrină şi în special cu 
propaganda pentru autosugestia conştientă. 

La începutul veacului Coue îşi ajunge scopul 
cercetărilor: precizează puterea imensă şi generală a 
autosugestiei. După nenumărate experienţe asupra 
multor mii de persoane, a reuşit să arate acţiunea sub¬ 
conştientului în cazuri organice. Lucru nou, şi marele 
merit al acestui savant atât de modest este de a fi găsit 
leacul unor suferinţe. 

EDUCAŢIA 

AŞA CUM AR TREBUI SĂ FIE 

Lucrul ar părea poate paradoxal, dar educaţia 
copilului trebuie să înceapă înainte de naşterea lui. într- 
adevăr, dacă o femeie, care a conceput de câteva săp¬ 
tămâni, îşi face în spirit imaginea fizică şi morală a 
copilului ce va naşte, cu sexul şi cu însuşirile ce doreşte 
să aibă, şi este în stare să întreţină această imagine cu 
încredere şi stăruinţă tot timpul sarcinii, atunci este 
probabil că copilul va corespunde acelei imagini men¬ 
tale. 

Femeile Spartane nu făceau decât copii voinici, 
care ajungeau războinici straşnici, fiindcă erau stăpânite 
exclusiv de speranţă şi de siguranţă că vor da ţării ast¬ 
fel de oameni. în acelaşi timp, la Atena, femeile aveau 
copii intelectuali. 

Copilul odată născut trebuie crescut sub influenţa 
unor bune sugestii, pe care el să le transforme în auto¬ 
sugestii, şi care mai târziu îi vor determina purtarea în 
viaţă. Nu trebuie pierdut din vedere că toate cuvintele şi 
toate actele noastre nu-s decât rezultatul unor autosug¬ 
estii pricinuite în cele mai multe cazuri, de actele şi vor¬ 
bele văzute şi auzite la alţii. 

Ce trebuie să facă părinţii şi profesorii pentru a 

evita autosugestiile rele şi să provoace în copiii lor pe 
cele bune? Să fie mereu cu eî într-o bună dispoziţie 
sufletească şi să vorbească blând, dar hotărât. Astfel îi 
facem să asculte, fără ca să aibe măcar tentaţia să 
reziste. 

Mai ales, să nu fie brutalizaţi, fiindcă li s-ar putea 
determina autosugestia de frică şi chiar dublate de ură. 

jn faţa lor să nu fie nimeni vorbit de rău, lucru obiş¬ 
nuit. în chip fatal, copiii vor călca pe aceste urme, ceea 
ce mai târziu poate fi izvor de adevărate ca- tastrofe. 

Să trezim în ei dorinţa de-a cunoaşte natura şi să- 
i interesăm dându-le lămuriri limpezi, într-o formă veselă 
şi amicală. Prin urmare, să li se răspundă cu bună¬ 
voinţă şi niciodată în felul acesta: Lasă-mă, mă plic¬ 
tiseşti, vei afla mai târziu. 

Sub nici un motiv să nu se spună unui copil: Eşti 
un leneş, nu eşti bun de nimic, eşti prost, etc., fiindcă 
aceasta creează în el cusurul ce i se reproşează. 

Dacă un copil este leneş şi nu face decât teme 
rele, trebuie să-i spui într-o zi: "Ah !, astăzi este mult mai 
bine, bravo dragul meu"; şi chiar dacă n-ar fi deloc aşa. 
Copilul măgulit de lauda cu care nu-i deprins, va lucra 
mai bine şi încetul cu încetul, datorită încurajărilor bine 
chibzuite, se va îndrepta. 

Să evitaţi de a vorbi faţă de copii despre boală, 
fiindcă aceasta poate aduce boala. Să-i învăţaţi că 
starea normală este sănătatea, că boala este o anom¬ 
alie, un fel de decădere ce poate fi evitată trăind cumpă¬ 
tat şi cu rost. 

Să nu facem să se nască în ei defecte deprinzîn- 
du-i să se teamă, ba de frig, ba de ploaie, ba de vânt, 

etc.; omul este doar făcut ca să le suporte, toate, fără 
primejdie, fără să sufere şi fără să se plângă. 

Să nu speriem copiii cu idei de strigoi, mama 
pădurii, lup, etc., deoarece s-ar putea să rămână fricoşi. 

Prin urmare, aceia care nu-şi cresc singuri copiii, 
trebuie să aleagă bine persoanele cărora îi încred¬ 
inţează. Nu-i destul ca guvernanta să iubească copiii, 
mai trebuie să aibă şi calităţile ce dorim copiilor noştri. 

Să trezim în ei dragostea de muncă şi de învăţă¬ 
tură uşurându-le eforturile, dându-le explicaţii, pe cât 
posibil, într-o formă atât de distractivă, încât să do¬ 
rească ora lecţiei. 

Să li se bage în cap, mai ales, că munca este 
indispensabilă omului, că acel om ce nu lucrează este 
nefolositor, că orice muncă procură o satisfacţie adâncă 
şi sănătoasă; pe când lenea naşte plictiseala, neuraste¬ 
nia, dezgustul de viaţă şi conduce la destrăbălare şi 
chiar la crimă, pe aceia care n-au avere ca să-şi satis¬ 
facă poftele. 

Copiii să fie învăţaţi a fi totdeauna politicoşi faţă de 
toată lumea, să respecte bătrâneţea, să nu râdă de 
defectele nimănui. Să fie deprinşi a iubi omenirea, a 
ajuta pe cel nevoiaş, a gândi mai mult la alţii decât la ei 
înşişi. în sfârşit, să fie făcuţi să înţeleagă, că în chipul 
acesta se obţine o mulţumire lăuntrică pe care egoistul 
o caută, dar n-o găseşte. 

Să le dezvoltăm încrederea în ei, învăţîndu-i că 
înainte de a face un lucru trebuie să-l cântărească bine; 
iar că după ce au chibzuit, hotărârea trebuie luată 
repede şi că nu va mai putea fi schimbată, decât dacă 
se prezintă dovada sigură că socoteala a fost greşită. 

Copiilor trebuie explicat, mai ales, că fiecare tre¬ 
buie să pornească în viaţă cu ideea precisă, hotărâtă, 
că va reuşi şi că sub influenţa acestei credinţe va reuşi 
cu siguranţă. Va reuşi, nu însă aşteptând pasiv eveni¬ 
mentele, ci făcând ceea ce trebuie, după îndemnul cred¬ 
inţei în reuşită. Astfel va şti să profite de ocazii şi chiar 
de unica ocazie ce s-ar prezenta; ba încă, va şti să 
provoace, şi chiar în mod inconştient, naşterea ocaziilor 
potrivite. După cum cel care nu crede în succes, îşi 
atrage, în chip inconştient, împrejurările nefavorabile 
planurilor lui. Dar înainte de toate, părinţii şi profesorii 
trebuie să dea pildă. Copilul este foarte sugestibil. Tot 
ceea ce vede făcându-se, face şi el; deci trebuie să i se 
dea numai exemple bune. 

îndată ce copilul a început să vorbească bine, tre¬ 
buie învăţat să repete, seara şi dimineaţa formula : "Din 
toate punctele de vedere în fiecare zi sunt tot mai bine". 
Această practică întreţine o excelentă sănătate fizică şi 
morală. 

Pentru a dezvolta în copil calităţi şi a face să-i dis¬ 
pară defectele, este foarte folositor să i se facă noaptea 
sugestii în chipul arătat mai sus. în sfârşit, ar fi de dorit 
să se facă copiilor sugestie în fiecare dimineaţă. După 
ce li se spune să închidă ochii şi să stea liniştiţi, li se ţine 
acest mic discurs : "Scumpi prieteni, aştept de la voi să 
fiţi totdeauna poîiticoşi cu toată lumea şi ascultători faţă 
de părinţi şi profesori, primind poruncile şi observaţiile 
lor fără nemulţumire. Nu veţi mai socoti de astăzi înainte 
că observaţiile sunt plictisitoare, ci veţi înţelege că sunt 
spre binele vostru, şi astfel veţi iubi cu atât mai mult pe 
aceia ce vi le fac". 

"Veţi avea dragoste de muncă, deocamdată de 
studii şi mai ales de acelea care nu vă plăceau până 
acum. Prin urmare, în clasă, veţi da toată atenţia voas¬ 
tră numai la lecţie, fără să băgaţi în seamă prostiile 
camarazilor". 

"în aceste condiţii, fiind inteligenţi, căci sunteţi 
inteligenţi, veţi pricepe uşor şi veţi ţine minte tot atât de 
uşor. Cele ce veţi învăţa se vor înmagazina în memoria 
voastră şi vor rămâne veşnic acolo, de unde cu uşurinţă 
le veţi scoate la nevoie". 

"Dea se menea, când vă veţi face singuri lecţiile, 
atenţia voastră va fi toată numai la lucrul ce faceţi; ast¬ 
fel îl veţi îndeplini bine, asigurându-vă note bune". 

Aceste sfaturi date cu socoteală vor contribui mult 
la dezvoltarea calităţilor fizice şi morale ale copiilor. 

E. Coue 


Notă. - în flecare zi primesc scrisori de la persoane care, descriin- 
du-mi pe larg suferinţele lor, mă întreabă ce trebuie să facă. 

Aceste scrisori sunt de prisos. 

Metoda mea fiind generală şi prin urmare adresându-se la tot, n-am 
ce sfaturi particulare $â dau în nici un fel de caz. 

Singurul lucru de făcut este - urmând totodată tratamentul prescris 
de medic -practicarea riguros exact şi minuţios a instrucţiunilor date aici. 
Bine urmate, se obţine tot ceea ce este omeneşte posibil de obţinut. 

Trebuie să adaug, că nici eu nu ştiu până unde se întind limitele 
posibilităţilor. 

Copiilor, repet, este bine să li se facă sugestie în timpul somnului, 
în chipul arătat în această broşură. 

Fie binecuvântată memoria lui Coue! Învăţîndu-ne să punem 
libera şi atotputernica imaginaţie în locul efortului ivit, întotdeauna 
supus hotărârilor ascunse ale subconştientului, Coue n-a făcut 
nimic mai puţin, de cât să ne adapteze legilor fundamentale ale firii 
de care ne-am îndepărtat şi să ne deschidă porţile Naturii fecunde. 

* 


Acela care se teme de boală, face să nască în el principiile 
bolii şi printr-o secretă lege de atracţie cade victima ei... Cel care 
crede cu tărie în vindecare, care se gândeşte la ziua de mâine ca 
mai bună, acela se vindecă, deoarece provoacă în organismul lui 
un processus de vindecare prin energia gândirii, ce determină cel 
mai ascuns schimb molecular din corpul omenesc. 

E. Peters 


* 


Formula "trece, trece..,", va fi la adăpost de interpretări false, 
când va fi bine înţeleasă. înţelesul ascuns sub extraordinara ei sim¬ 
plicitate este că goneşte gândurile opuse care ne paralizează: şi 
mai înseamnă că ne pune sufletul în stare să facă să intre în acţi¬ 
une agenţii pozitivi, stânjeniţi de durere când ne lăsăm copleşiţi de 
ea. 


D-r Keim 
medic neurolog. 


AUTOCONTROL 


DAN SERACU 



La început îţi voi prezenta modul de 
învăţare a activităţii conştiente a 
zonei Alfa. Aceasta îţi va lua 40-50 de 
zile. în continuare vei învăţa cum să 
atragi tot mai mult sub coordonarea ta 
conştientă zonele considerate în mod 
clasic aparţinătoare subconştientului, 
cum ar fi funcţiile vitale. Vei învăţa 
tehnici pentru îmbunătăţirea memo¬ 
riei, acordarea primului ajutor, aju¬ 
torarea ta şi a altora în caz de boală, 
eliminarea unor obiceiuri proaste, etc. 
AUTORUL 






INIŢIERE IN 

îţi recomand ca atunci când iei lucrarea 
aceasta pentru prima oară în mână, să 
o citeşti de la un capăt la celălalt ca pe 
un roman ştiinţifico-fantastic. Lasă apoi 
o săptămână-două să se cristalizeze în 
minte cele citite, apoi reia doar para¬ 
graful 12 (fără subcapitolele următoare 
12.1 şi celelalte). După încă o săp¬ 
tămână, începe cu primul paragraf.(...) 
încă o observaţie: metoda aceasta este 
foarte versatilă; vei vedea că, prac- 
ticând-o, o vei modifica de la o zi la 
alta. Asta deoarece un rezultat bun 
astăzi este punctul de plecare pentru mâine. 

Şi încă o observaţie: faţă de alte tehnici de meditaţie, cum ar 
fi practicarea exerciţiilor yoga fără învăţător, ori cu un guru 
necorespunzător, aici nu există pericolul accidentelor. 



















